text:
ΑΠΟΦ. οικ. 32143/Δ1.11288/2018 Υπ. Εργασίας, Κοινωνικής Ασφάλισης και Κοινωνικής Αλληλεγγύης «περί επανακαθορισμού όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσε-ως Εργατικού Δυναμικού (ΟΑΕΔ)»
 ΑΠΟΦ. οικ. 32143/Δ1.11288/2018 Υπ. Εργασίας, Κοινωνικής Ασφάλισης και Κοινωνικής Αλληλεγγύης
 (ΦΕΚ 2401, τεύχος Β’ της 22-6-2018)
 1. Το άρθ. 17 παρ. 6 του Ν. 3899/10 «Επείγοντα μέτρα εφαρμογής του προγράμματος στήριξης της Ελληνικής Οικονομίας» (212 Α’), όπως τροποποιήθηκε και ισχύει. (...)
 14. Τις υποπαραγράφους ΙΑ.11 έως ΙΑ.14 του άρθρου πρώτου του Ν. 4093/12 «Έγκριση Μεσοπρόθεσμου Πλαισίου Δημοσιονομικής Στρατηγικής 2013 - 2016 -Επείγοντα Μέτρα Εφαρμογής του Ν. 4046/12 και του Μεσοπρόθεσμου Πλαισίου Δημοσιονομικής Στρατηγικής 2013 - 2016» (222 Α’).(παρ. 1)
 15. Το άρθρο 80 παρ. 1 του Ν. 4144/13 «Αντιμετώπιση της παραβατικότητας στην Κοινωνική Ασφάλιση και στην αγορά εργασίας και λοιπές διατάξεις αρμοδιότητας του Υπουργείου Εργασίας, Κοινωνικής Ασφάλισης και Πρόνοιας» (88 Α’), όπως τροποποιήθηκε και ισχύει.(παρ. 2)
 16. Την υποπαράγραφο ΙΔ.1 και την υποπαράγραφο ΙΑ.3 του άρθρου πρώτου του Ν. 4152/13 «Επείγοντα μέτρα εφαρμογής των νόμων 4046/12, 4093/12 και 4127/13» (107 Α’).(παρ. 3)
 17. Τα άρθ. 18 και 30 του Ν. 3996/11 «Αναμόρφωση του Σώματος Επιθεωρητών Εργασίας, ρυθμίσεις θεμάτων Κοινωνικής Ασφάλισης και άλλες διατάξεις» (170 Α’).
 18. Το Ν. 3979/11 «Για την ηλεκτρονική διακυβέρνηση και λοιπές διατάξεις» (138 Α’).
 19. Το Ν. 2472/97 «Προστασία του ατόμου από την επεξεργασία δεδομένων προσωπικού χαρακτήρα» (50 Α’), όπως έχει τροποποιηθεί και ισχύει, και τον Κανονισμό ΕΕ 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία των Δεδομένων) (ΕΕ L 119/4-5-2016, σελ. 1-88).
 20. Την ανάγκη απλούστευσης διαδικασιών, μείωσης διοικητικού βάρους, ενίσχυσης των Υπηρεσιών του Σώματος Επιθεώρησης Εργασίας και μεγιστοποίησης του οφέλους από τη χρήση πληροφοριακών συστημάτων με την επίτευξη της διαλειτουργικότητας για ανταλλαγή και διασταύρωση στοιχείων.
 21. Την ανάγκη της ποιοτικής αναβάθμισης των εφαρμοζόμενων πολιτικών απασχόλησης προς όφελος της οικονομίας και της αγοράς εργασίας.
 22. Την ανάγκη υποστήριξης της λειτουργίας του μόνιμου Μηχανισμού Διάγνωσης των Αναγκών της Αγοράς Εργασίας που αναπτύσσει το Υπουργείο Εργασίας.
 23. Την ανάγκη αξιοποίησης των τεχνολογιών πληροφορικής και επικοινωνιών ΤΠΕ με την επίτευξη της διαλειτουργικότητας για ανταλλαγή και διασταύρωση στοιχείων του ΠΣ Εργάνη με Φορείς της Δημόσιας Διοίκησης.
 24. Την 5072/6/13 απόφαση του Υπουργού Εργασίας, Κοινωνικής Ασφάλισης και Πρόνοιας «Επανακαθορισμός των όρων και προϋποθέσεων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ), σύμφωνα με τις υποπαραγράφους ΙΑ. 10, 11, 12, 13 και 14 του άρθρου πρώτου του νόμου 4093/12» (ΦΕΚ 7449 Β’), όπως τροποποιήθηκε και συμπληρώθηκε με τις 28153/126/13 (ΦΕΚ 2163 Β’), 29502/85/14 (ΦΕΚ 2390 Β’) και 49327/10702/14 (ΦΕΚ 3456 Β’) αποφάσεις του Υπουργού Εργασίας, Κοινωνικής Ασφάλισης και Πρόνοιας.(παρ. 4)
 Επανακαθορίζουμε τους όρους ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (εφεξής: ΣΕΠΕ) και Οργανισμού Απασχολήσεως Εργατικού Δυναμικού (εφεξής: ΟΑΕΔ), ως εξής:
 Άρθρο 1. – Υποβολή στο πληροφοριακό σύστημα «ΕΡΓΑΝΗ» του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης [ΣΕΠΕ - ΟΑΕΔ - ΕΦΚΑ (πρώην


text:
ΙΚΑ - ΕΤΑΜ)] εντύπων αρμοδιότητας ΣΕΠΕ και ΟΑΕΔ. – 1.1 Κάθε εργοδότης, συμπεριλαμβανομένων των αναφερομένων στο «Μητρώο Δημοσίων Φορέων της Ελληνικής Διοίκησης» του Υπουργείου Διοικητικής Ανασυγκρότησης, ο οποίος απασχολεί εργαζομένους με σχέση εξαρτημένης εργασίας ιδιωτικού δικαίου, υποχρεούται να υποβάλλει ηλεκτρονικά, με την επιφύλαξη του άρθ. 13 της παρούσας, στο πληροφοριακό σύστημα «ΕΡΓΑΝΗ» του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης [ΣΕΠΕ-ΟΑΕΔ-ΕΦΚΑ] (εφεξής: ΠΣ ΕΡΓΑΝΗ) στοιχεία των αναφερόμενων στο άρθ. 2 εντύπων (Ε3, Ε4, Ε5, Ε6, Ε7, Ε8, Ε9, Ε10 και Ε11), σύμφωνα με την οριζόμενη στην παρούσα απόφαση διαδικασία.
 1.2 Οι κατά περίπτωση υπόχρεοι υποβάλλουν ηλεκτρονικά, με την επιφύλαξη του άρθ. 13 της παρούσας, στο ΠΣ ΕΡΓΑΝΗ στοιχεία των αναφερόμενων στο άρθ. 3 εντύπων (Ε3.1, Ε3.2, Ε3.3 και Ε3.4), σύμφωνα με την οριζόμενη στην παρούσα απόφαση διαδικασία.
 1.3 Η παρούσα απόφαση αφορά τη διαδικασία ηλεκτρονικής υποβολής με την επιφύλαξη του άρθ. 13 της παρούσας.
 Άρθρο 2. – Υποβαλλόμενα έντυπα που αφορούν εργαζομένους. – 2.1 Ε3: Ενιαίο Έντυπο Αναγγελίας Πρόσληψης (Ε3 Αναγγελία Πρόσληψης και Ε4 Συμπληρωματικός Πίνακας Προσωπικού Νέας Πρόσληψης).
 2.2 Ε4: Πίνακας προσωπικού.
 2.5 Ε7: Βεβαίωση - Δήλωση εργοδότη για συμβάσεις ορισμένου χρόνου ή έργου.
 2.6 Ε8: Αναγγελία υπερεργασίας ή νόμιμης υπερωριακής απασχόλησης.(παρ. 5)
 2.10 Τα ανωτέρω έντυπα επισυνάπτονται στην παρούσα και αποτελούν αναπόσπαστο τμήμα αυτής. Σε εξαιρετικές περιπτώσεις και κατόπιν αιτιολογημένης εισήγησης της ομάδας κεντρικής διαχείρισης του άρθ. 8 της παρούσας, ο Ειδικός Γραμματέας του ΣΕΠΕ ή/και ο Διοικητής του ΟΑΕΔ μπορούν να εγκρίνουν, κατά περίπτωση, την άμεση προσαρμογή της ηλεκτρονικής φόρμας των εντύπων στις λειτουργικές απαιτήσεις των χρηστών του ΠΣ ΕΡΓΑΝΗ.
 Άρθρο 3. – Υποβαλλόμενα έντυπα που αφορούν ωφελουμένους/πρακτική άσκηση/μαθητεία. – 3.1 Ε3.1: Αναγγελία έναρξης/μεταβολών απασχόλησης ωφελουμένου από προγράμματα κοινωφελούς χαρακτήρα.
 3.5 Τα ανωτέρω έντυπα επισυνάπτονται στην παρούσα και αποτελούν αναπόσπαστο τμήμα αυτής. Σε εξαιρετικές περιπτώσεις και κατόπιν αιτιολογημένης εισήγησης της ομάδας κεντρικής διαχείρισης του άρθ. 8 της παρούσας, ο Ειδικός Γραμματέας του ΣΕΠΕ ή/και ο Διοικητής του ΟΑΕΔ μπορούν να εγκρίνουν, κατά περίπτωση, την άμεση προσαρμογή της ηλεκτρονικής φόρμας των εντύπων στις λειτουργικές απαιτήσεις των χρηστών του ΠΣ ΕΡΓΑΝΗ.
 Άρθρο 4. – Διαδικασία υποβολής εντύπων. – 4.1 Δυνατότητα πρόσβασης στο ΠΣ ΕΡΓΑΝΗ έχουν μόνο οι εργοδότες οι οποίοι είναι εγγεγραμμένοι στα μητρώα εργοδοτών του ΕΦΚΑ, χρησιμοποιώντας τον ίδιο συνδυασμό ονόματος και κωδικού χρήστη που έχουν στο ΟΠΣ ΕΦΚΑ.
 4.4 Με την ολοκλήρωση της υποβολής του εντύπου στο σύστημα, εκτυπώνεται αντίγραφο αυτού στο οποίο αποδίδεται και αποτυπώνεται αριθμός πρωτοκόλλου και ημερομηνία υποβολής. Το αντίγραφο αποτελεί για τον εργοδότη και τον κατά περίπτωση υπόχρεο αποδεικτικό υποβολής το οποίο χρησιμοποιείται νομίμως.
 4.5 Υπόχρεος προς υποβολή του εντύπου Ε3.2 είναι ο πάροχος κατάρτισης.
 4.6 Κατά την υποβολή του εντύπου Ε3.2 επισυνάπτεται η σαρωμένη σύμβαση μεταξύ του ωφελουμένου από το πρόγραμμα, του παρόχου κατάρτισης και του εργοδότη - επιχείρησης πρακτικής άσκησης.
 4.7 Κατά την υποβολή του εντύπου Ε3.4 επισυνάπτεται η σαρωμένη σύμβαση μαθητείας μεταξύ του μαθητή, του σχολείου μαθητείας και του εργοδότη.
 4.11 Με την ολοκλήρωση της υποβολής του εντύπου Ε4 (συμπληρωματικός ωραρίου) μέσω κινητού τηλεφώνου, αποδίδεται και αποτυπώνεται αριθμός πρωτοκόλλου και ημερομηνία υποβολής και αποτελεί για τον εργοδότη αποδεικτικό υποβολής του.Σε

type: other


text:
περίπτωση ανεπιτυχούς υποβολής, αποστέλλεται στο χρήστη σχετικό μήνυμα.
 4.12 Κατά την υποβολή του εντύπου Ε4 ο χρήστης συμπληρώνει προαιρετικά το έντυπο έρευνας ανίχνευσης αναγκών των επιχειρήσεων σε ειδικότητες και δεξιότητες.
 4.19 Με την ολοκλήρωση της υποβολής του εντύπου Ε8 μέσω κινητού τηλεφώνου, αποδίδεται και αποτυπώνεται αριθμός πρωτοκόλλου και ημερομηνία υποβολής και αποτελεί για τον εργοδότη αποδεικτικό υποβολής του. Σε περίπτωση ανεπιτυχούς υποβολής, αποστέλλεται στο χρήστη σχετικό μήνυμα.
 4.23 Στο έντυπο E11 καταχωρίζονται τον Ιανουάριο κάθε έτους τα στοιχεία των εργαζομένων που έλαβαν την ετήσια άδεια και το επίδομα αδείας κατά το προηγούμενο ημερολογιακό έτος και έχουν καταχωρισθεί στο ειδικό Βιβλίο Αδειών.
 4.26 Δεν επιτρέπεται η συμπλήρωση πεδίων που αφορούν αναλογία μισθού ή ημερομισθίου μερικής απασχόλησης ή εκ περιτροπής εργασίας, υπολειπομένου από την αντίστοιχη αναλογία μισθού ή ημερομισθίου από το νομοθετημένο κατώτατο μισθό ή ημερομίσθιο.(παρ. 6)
 4.29 Στα έντυπα Ε3.1, Ε3.2, Ε3.3 και Ε3.4 ορθή επανάληψη μπορεί να πραγματοποιηθεί μόνο σε συγκεκριμένα πεδία αυτών.
 4.30 Ειδικά τα έντυπα Ε3, Ε4, Ε5, Ε6, Ε7, Ε8, Ε9 και Ε11 μπορούν να υποβάλλονται με ομαδικό τρόπο καταχώρησης και εξατομικευμένο τρόπο υποβολής για κάθε έντυπο.
 Άρθρο 5. – Προθεσμίες. – 5.1 Κατά την υποβολή των εντύπων του άρθ. 2 και 3 της παρούσας, ισχύουν οι καθοριζόμενες από τις κείμενες διατάξεις προθεσμίες.
 5.10 Σε περίπτωση διακοπής ή λήξης πρακτικής άσκησης ωφελουμένου, ο εργοδότης αναγγέλλει τη διακοπή ή τη λήξη της το αργότερο τέσσερις (4) εργάσιμες ημέρες από το αντίστοιχο γεγονός.
 5.11 Σε περίπτωση τροποποίησης ωραρίου ή οργάνωσης χρόνου πρακτικής άσκησης ωφελουμένου, ο εργοδότης υποβάλλει ηλεκτρονικά το έντυπο Ε3.3 με τα μεταβληθέντα στοιχεία το αργότερο έως και την ίδια ημέρα τροποποίησης και σε κάθε περίπτωση πριν από την ανάληψη υπηρεσίας από τον ωφελούμενο.
 5.12 Το έντυπο Ε3.4 υποβάλλεται το αργότερο πριν από την έναρξη της μαθητείας.
 5.13 Σε περίπτωση διακοπής ή λήξης της μαθητείας, ο εργοδότης υποβάλλει ηλεκτρονικά το έντυπο Ε3.4 το αργότερο τέσσερις (4) εργάσιμες ημέρες από τη διακοπή ή τη λήξη.
 5.14 Σε περίπτωση συμπλήρωσης εσφαλμένων στοιχείων στα πεδία των εντύπων Ε3.1, Ε3.2, Ε3.3 και Ε3.4, ο κατά περίπτωση υπόχρεος υποβάλλει αμελλητί τα έντυπα Ε3.1, Ε3.2 και Ε3.3 και Ε3.4 (ορθή επανάληψη) συμπληρωμένα με τα ορθά στοιχεία.
 5.15 Το έντυπο Ε4 υποβάλλεται μία φορά ετησίως κατά το χρονικό διάστημα 1 Οκτωβρίου έως 31 Οκτωβρίου κάθε έτους.
 5.16 Ο εργοδότης υποβάλλει το έντυπο Ε4 συμπληρωμένο μόνο ως προς τα στοιχείααλλαγής ή τροποποίησης του ωραρίου ή της οργάνωσης του χρόνου εργασίας το αργότερο έως και την ίδια ημέρα αλλαγής ή τροποποίησης του ωραρίου ή της οργάνωσης του χρόνου εργασίας και σε κάθε περίπτωση πριν την ανάληψη υπηρεσίας από τους εργαζομένους.
 5.17 Ο εργοδότης υποβάλλει το έντυπο Ε4 συμπληρωμένο μόνο ως προς τα στοιχεία της μεταβολής των αποδοχών εντός δεκαπέντε (15) ημερών από τη μεταβολή.
 5.18 Τα έντυπα Ε5, Ε6 και Ε7 υποβάλλονται εντός τεσσάρων (4) εργασίμων ημερών από το αντίστοιχο γεγονός.(παρ. 7)
 5.19 Το έντυπο Ε8 υποβάλλεται πριν από την έναρξη πραγματοποίησης της υπερεργασίας ή της νόμιμης υπερωριακής απασχόλησης. Στοιχεία που αφορούν την υπερεργασία ή τη νόμιμη υπερωριακή απασχόληση και έχουν καταχωριστεί σε επιτυχώς υποβληθέν έντυπο Ε8


text:
μπορούν να τροποποιηθούν με νέα υποβολή πριν την πραγματοποίηση της αλλαγής.
 5.20 Ως ημερομηνία υποβολής των εντύπων θεωρείται η ημερομηνία και ώρα επιτυχούς ηλεκτρονικής καταχώρισης αυτών στο σύστημα με αυτόματη απόδοση στον αποστολέα -εργοδότη μοναδικού αριθμού πρωτοκόλλου.
 5.21 Σε περίπτωση παρέλευσης των προβλεπόμενων προθεσμιών, ηλεκτρονική υποβολή δεν είναι δυνατή αλλά ακολουθείται η διαδικασία της κατάθεσης με προσέλευση στην αρμόδια Υπηρεσία του ΣΕΠΕ ή/και του ΟΑΕΔ, με ανάλογη εφαρμογή των προβλεπόμενων κυρώσεων από την κείμενη νομοθεσία περί εκπρόθεσμης υποβολής των εντύπων του άρθ. 2 της παρούσας.
 5.22 Ειδικά στην περίπτωση παρέλευσης των προβλεπόμενων προθεσμιών για την υποβολή των εντύπων Ε3 (Ενιαίο Έντυπο Αναγγελίας Πρόσληψης) και Ε4 (Συμπληρωματικός Πίνακας Προσωπικού Νέας Πρόσληψης), η διαδικασία της κατάθεσης πραγματοποιείται με προσέλευση στις αρμόδιες Υπηρεσίες του ΣΕΠΕ, όπου υποβάλλονται σε έντυπη μορφή τα αντίστοιχα στοιχεία του Ε4, και του ΟΑΕΔ, όπου υποβάλλονται σε έντυπη μορφή τα αντίστοιχα στοιχεία του Ε3.
 5.23 Όταν διαπιστώνεται δυσλειτουργία του ΠΣ ΕΡΓΑΝΗ λόγω τεχνικών προβλημάτων ή ανωτέρας βίας, το ΣΕΠΕ ή/και ο ΟΑΕΔ εκδίδουν οδηγίες προς τις Περιφερειακές Υπηρεσίες σχετικά με τις, κατά περίπτωση, προθεσμίες υποβολής των εντύπων του άρθ. 2 και 3 της παρούσας, με προσέλευση στην αρμόδια Υπηρεσία, γνωστοποιώντας ταυτόχρονα, μέσω διαδικτύου, την ορισθείσα προθεσμία της ανωτέρω υποβολής.
 Άρθρο 6. – Καταγραφή ώρας έναρξης ελέγχου. – Κατά την άσκηση των αρμοδιοτήτων τους, τα ελεγκτικά όργανα του ΣΕΠΕ, του ΟΑΕΔ και του ΕΦΚΑ μπορούν να δηλώνουν, μέσω κινητού τηλεφώνου στο ΠΣ ΕΡΓΑΝΗ, την ώρα έναρξης του ελέγχου. Η σχετική δήλωση λαμβάνει αριθμό πρωτοκόλλου και ημερομηνία και είναι εμφανής στον εργοδότη.
 Άρθρο 7. – Πρόσβαση και διαχείριση.
 7.1 Οι αρμόδιες Υπηρεσίες του ΣΕΠΕ, του ΟΑΕΔ και της Κεντρικής Υπηρεσίας του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, έχουν πρόσβαση και διαχειρίζονται όλα τα υποβληθέντα έντυπα και δεδομένα των υποβολών, σύμφωνα με τη διαβάθμισή τους σε ομάδες και ρόλους χρηστών.
 7.2 Πρόσβαση σε υποβληθέντα έντυπα και δεδομένα των υποβολών έχουν οι αρμόδιες Υπηρεσίες του ΕΦΚΑ, η Υπηρεσία της Οικονομικής Αστυνομίας και Δίωξης Ηλεκτρονικού Εγκλήματος (ΥΠΟΑΔΗΕ) καθώς και η Διεύθυνση Επαγγελματικής Εκπαίδευσης του Υπουργείου Παιδείας, Έρευνας και Θρησκευμάτων, εφαρμόζοντας το Πλαίσιο Υπηρεσιών Ηλεκτρονικής Διακυβέρνησης, όπως εκάστοτε ισχύει.
 Άρθρο 8. – Ομάδα Κεντρικής Διαχείρισης.
 8.1 Στο Υπουργείο Εργασίας, Κοινωνικής Ασφάλισης και Κοινωνικής Αλληλεγγύης, λειτουργεί Ομάδα Κεντρικής Διαχείρισης του ΠΣ ΕΡΓΑΝΗ. Η Ομάδα Κεντρικής Διαχείρισης αποτελείται από εννέα (9) μέλη ως εξής:
 α) Τρεις (3) υπαλλήλους της Κεντρικής Υπηρεσίας του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης εκ των οποίων ο ένας ως συντονιστής της ομάδας.
 8.2 Έργο της ομάδας είναι η διαχείριση και η παρακολούθηση της ορθής λειτουργίας του ΠΣ ΕΡΓΑΝΗ.
 8.3 Ειδικότερα, η επιχειρησιακή διαχείριση του ΠΣ ΕΡΓΑΝΗ περιλαμβάνει:
 δ) την καταγραφή, επεξεργασία, αξιολόγηση και επίλυση δυσλειτουργιών του ΠΣ ΕΡΓΑΝΗ και
 ε) την υποβολή εισηγήσεων σχετικά με βελτιώσεις που αφορούν τις προϋποθέσεις υποβολής και τη δομή, το περιεχόμενο και τη λειτουργικότητα των εντύπων.
 8.4 Η τεχνική διαχείριση του ΠΣ ΕΡΓΑΝΗ περιλαμβάνει:
 γ) την εφαρμογή τεχνικών μέτρων ασφαλείας σχετικά με τη διαχείριση των χρηστών του, την αναγνώριση και αυθεντικοποίησή τους, την ασφάλεια των επικοινωνιών, τη λειτουργία των αρχείων καταγραφής και την εξαγωγή αντιγράφων


text:
ασφαλείας,
 8.5 Η ομάδα λειτουργεί εντός κανονικού ωραρίου εργασίας και δεν είναι αμειβόμενη.
 Άρθρο 9. – Υποστήριξη του ΠΣ ΕΡΓΑΝΗ.
 9.1 Στις καθ’ ύλην αρμόδιες Διευθύνσεις του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης καθώς και στις Κεντρικές Υπηρεσίες και τις Περιφερειακές Διευθύνσεις του ΣΕΠΕ και του ΟΑΕΔ λειτουργούν ομάδες υποστήριξης του ΠΣ ΕΡΓΑΝΗ οι οποίες αποτελούνται από:
 β) πέντε (5) υπαλλήλους εκ των οποίων τρεις (3) Επιθεωρητές Εργασίας και δύο (2) διοικητικοί υπάλληλοι, από τις αρμόδιες Διευθύνσεις της Κεντρικής Υπηρεσίας του ΣΕΠΕ,
 γ) δύο (2) Επιθεωρητές Εργασιακών Σχέσεων από κάθε Τμήμα Συντονισμού Επιθεώρησης Εργασιακών Σχέσεων,
 δ) τρεις (3) υπαλλήλους της Διεύθυνσης Μηχανογράφησης και δύο (2) τουλάχιστον διοικητικούς υπαλλήλους από κάθε άλλη αρμόδια Διεύθυνση της Διοίκησης του ΟΑΕΔ,
 9.2 Έργο των ομάδων είναι η διοικητική και τεχνική υποστήριξη του ΠΣ ΕΡΓΑΝΗ η οποία περιλαμβάνει:
 Άρθρο 10. – Διαλειτουργικότητα.
 Άρθρο 11. – Παραγόμενα στατιστικά προϊόντα του ΠΣ ΕΡΓΑΝΗ.
 11.1 Τα δεδομένα συλλέγονται από το Τμήμα Αξιοποίησης Δεδομένων, Επιμόρφωσης και Υποστήριξης του έργου των Επιθεωρητών Εργασιακών Σχέσεων της Διεύθυνσης Προγραμματισμού και Συντονισμού Επιθεώρησης Εργασιακών Σχέσεων του ΣΕΠΕ.
 11.2 Τα παραγόμενα στατιστικά προϊόντα δημοσιεύονται στον ιστότοπο του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης και αποτυπώνουν τα αποτελέσματα της ηλεκτρονικής καταγραφής του συνόλου των εργοδοτών και των εργαζομένων.
 Άρθρο 12. – Κυρώσεις.
 Οι κείμενες διατάξεις για την επιβολή ποινικών και διοικητικών κυρώσεων καθώς και για τα όργανα επιβολής αυτών ισχύουν αναλόγως και για τη διαδικασία ηλεκτρονικής υποβολής.(παρ. 8)
 Άρθρο 13. – Μεταβατικές διατάξεις - Εξαιρέσεις.
 13.1 Η διαδικασία ηλεκτρονικής υποβολής των εντύπων εφαρμόζεται υποχρεωτικά από όλους τους εργοδότες, πλην εκείνων που αντιμετωπίζουν αντικειμενική αδυναμία πρόσβασης στο ΠΣ ΕΡΓΑΝΗ λόγω: α) απο-γραφής τους στον ΕΦΚΑ χωρίς Αριθμό Φορολογικού Μητρώου (ΑΦΜ) ή β) του γεγονότος ότι διαθέτουν μόνο Αριθμό Μητρώου Οικοδομοτεχνικού Έργου (ΑΜΟΕ).
 13.3 Το έντυπο Ε4 μπορεί να υποβάλλεται μέσω κινητού τηλεφώνου από 1-10-2018.
 13.4 Το έντυπο Ε8 μπορεί να υποβάλλεται μέσω κινητού τηλεφώνου από 1-7-2018.
 13.5 Μέχρι 31-8-2018 μπορεί να υποβάλλεται το έντυπο Ε8 (Γνωστοποίηση πραγματοποιηθείσας υπερωριακής απασχόλησης),(παρ. 9) το οποίο επισυνάπτεται στην 5072/6/13 απόφαση του Υπουργού Εργασίας, Κοινωνικής Ασφάλισης και Πρόνοιας (7449 Β’), όπως έχει τροποποιηθεί και ισχύει, για την υπερωριακή απασχόληση που θα πραγματοποιηθεί εντός των μηνών Ιουλίου και Αυγούστου 2018. Από 1-9-2018 οι εργοδότες θα υποβάλλουν υποχρεωτικά το έντυπο Ε8 (Αναγγελία υπερεργασίας ή νόμιμης υπερωριακής απασχόλησης) της παρ. 2.6 του άρθ. 2 της παρούσας τηρώντας τη διαδικασία που ορίζεται στο άρθ. 80 παρ. 1 του Ν. 4144/13 (88 Α’), όπως αυτό αντικαταστάθηκε με το άρθ. 36 του Ν. 4488/17 (137 Α’).
 13.6 Οι φορείς του «Μητρώου Δημοσίων Φορέων της Ελληνικής Διοίκησης» του Υπουργείου Διοικητικής Ανασυγκρότησης δεν υποβάλλουν το έντυπο Ε8 για το απασχολούμενο με εξαρτημένη σχέση εργασίας ιδιωτικού δικαίου προσωπικό τους όταν η υπερωριακή του απασχόληση έχει εγκριθεί σύμφωνα με το άρθ. 20 του Ν. 4354/15 (176 Α’).
 13.7 Οι φορείς του «Μητρώου Δημοσίων Φορέων της Ελληνικής Διοίκησης» του Υπουργείου Διοικητικής Ανασυγκρότησης οι οποίοι εφαρμόζουν τις σχετικές διατάξεις του Ν. 3528/07 «Υπαλληλικός Κώδικας» (26 Α’) και του Ν. 3584/07 «Κύρωση του Κώδικα Κατάστασης Δημοτικών και Κοινοτικών Υπαλλήλων» (143 Α’) για


text:
Ομοσπονδία Υπαλλήλων Ο.Α.Ε.Δ - Ανακοίνωση - Δελτίο Τύπου
 Η πρόσφατη ιστορία του ΟΑΕΔ είναι διδακτική, για όσους διαθέτουν μνήμη. Για όσους δεν διαθέτουν ή δεν θέλουν να διαθέτουν υπενθυμίζουμε: Ο ΟΑΕΔ μελετήθηκε και εκσυγχρονίστηκε στις αρχές της προηγούμενης δεκαετίας και, αφού μελετήθηκε επαρκώς, οι μελετητές κατέληξαν να δημιουργήσουν τα ΚΠΑ και τις ΤΥ. Αλλού οι παθητικές πολιτικές απασχόλησης, αλλού οι ενεργητικές πολιτικές απασχόλησης. 100 μέτρα πάνω, 100 μέτρα κάτω. Δημιουργήθηκαν, επίσης, το Παρατηρητήριο Απασχόλησης ΑΕ και η Επαγγελματική Κατάρτιση ΑΕ, καθώς και η Ειδική Υπηρεσία ΚΠΑ. Στη συνέχεια τα ΚΠΑ και οι ΤΥ συνενώθηκαν. Συνενώθηκαν και το Παρατηρητήριο με την Επαγγελματική Κατάρτιση και από τον τοκετό της συνένωσης προήλθε το ΕΙΕΑΔ, που παραλίγο να «εκπνεύσει» τελείως πριν λίγους μήνες. Η Ειδική Υπηρεσία έγινε Διεύθυνση Συντονισμού. Τόσα και τόσα άλλα, που είναι αδύνατον να αποτυπωθούν εδώ...
 Πόσο κόστισαν σε μελέτες όλα αυτά, πόσο ήταν το λειτουργικό κόστος και πόσο ωφέλησαν την Ελληνική Κοινωνία όλες αυτές οι διοικητικές διασπάσεις, συνενώσεις και καταργήσεις είναι προφανές...
 Αντί λοιπόν να διδαχθούμε από όλες αυτές τις προσχηματικές μελέτες και ανασχεδιασμούς, στον ΟΑΕΔ συνεχίζουμε σαν να μην έγινε τίποτα. Τώρα το ζήτημα είναι οι συμπράξεις και πιο συγκεκριμένα ο «Ανασχεδιασμός των διαδικασιών ρόλων και πολιτικών του ΟΑΕΔ». Έτσι ονομάζεται ο διεθνής διαγωνισμός, η διενέργεια του οποίου εγκρίθηκε στις 13/5/2014 από το ΔΣ του ΟΑΕΔ. Το κόστος αυτής της μελέτης είναι 850.000!!!
 Στην ίδια συνεδρίαση του ΔΣ εγκρίθηκε, επίσης, η διενέργεια έτερου διεθνούς διαγωνισμού για την «Αναβάθμιση των Υπηρεσιών και των εργαλειών και διαδικασιών συμπράξεων». Το κόστος αυτής της μελέτης είναι 700.000 ευρώ!!! Και για όσους δυσκολεύονται να κάνουν αυτή την πρόσθεση, γιατί δεν τη χωραει και εύκολα ανθρώπινος νους, το κόστος των δύο μελετών, στο πλαίσιο του προγράμματος re-engineering, που εγκρίθηκαν σε μία μέρα, αυτές τις μέρες της κρίσης, είναι 1.450.000 ευρώ. Παρά κάτι ενάμιση εκατομμύριο ευρώ! Ενάμιση εκατομμύριο ευρώ.
 Χρειαζόμαστε τελικά 1,5 εκ. ευρώ για να μελετήσουν οι μελετητές τα μελετημένα;;;
 Τι ακριβώς ανασχεδιασμό στον ρόλο του Οργανισμού θα προτείνουν και για ποιες συμπράξεις μιλούν; Σαν αυτές που υλοποιήθηκαν πρόσφατα με τα voucher, με τα οποία, αφού απορρόφησαν τα κονδύλια για κατάρτιση και πρακτική από ιδιωτικούς φορείς, το ποσοστό τοποθέτησης σε θέσεις εργασίας ήταν ελάχιστο?
 Γιατί υποβαθμίστηκε η Διεύθυνση Μελετών του Οργανισμού, αφήνωντάς την χωρίς προσωπικό και σχεδιάζοντας την κατάργησή της;
 Τι μελετάνε εδώ και χρόνια στο Υπουργείο Διοικητικής Μεταρρύθμισης; Οι μελέτες τους δεν αρκούν και θέλουν να δώσουν 1,5 εκ. ευρώ σε ιδιώτες; Μελέτησαν την κατάργηση της Διεύθυνσης Μελετών; Μελέτησαν τον εργασιακό «θάνατο» συναδέλφων σε όλο τον δημόσιο τομέα;
 Αυτά που χρειάζεται ο ΟΑΕΔ είναι γνωστά και χιλιοειπωμένα....
 ü Αξιοποίηση του προσωπικού του
 ü Απόδοση των εισφορών στο ακέραιο (υπενθυμίζουμε πως το ΙΚΑ χρωστάει περίπου 7δις ευρώ στον ΟΑΕΔ από εισφορές εργαζομένων που έχουν παρακρατηθεί και αποδοθεί στο ΙΚΑ)
 ü Σχεδιασμό και υλοποίηση προγραμμάτων από τα χρήματα αυτά
 ü Αντικειμενικότητα, διαφάνεια, αξιοκρατία
 Τόσο απλά είναι τα πράγματα και έτσι εύκολα μπορούν να αποτυπωθούν και να υλοποιηθούν. Αρκεί να υπάρχει πολιτική βούληση... Όλα τα υπόλοιπα είναι ενέργειες που, μάλλον, υποκρύπτουν σκοπιμότητες...
 Ο δημόσιος χαρακτήρας του ΟΑΕΔ


text:
είναι αξίωμα και όποιος σκέφτεται με άμεσο ή έμμεσο τρόπο να ρίξει τους ανέργους στα νύχια ιδιωτών αρπακτικών θα βρει μπροστά του όλη την ελληνική κοινωνία.
 Καλούμε την Πολιτική Ηγεσία να μελετήσει και να δώσει στη δημοσιότητα τα κονδύλια που έχουν δαπανηθεί τα τελευταία χρόνια για μελέτες, καθώς και τα αποτελέσματα που είχαν αυτές.
 Την καλούμε να αναλογιστεί το 1,5 εκ. των ανέργων που δεν μπορούν να περιμένουν τους μελετητές του 1,5 εκ. ευρώ να μελετήσουν την ανεργία τους και να δώσουν λύσεις.
 Την καλούμε να προβεί άμεσα στην υλοποίηση των προτάσεών μας και να μην αγνοεί τη γνώση που έχουμε όσοι καθημερινά ζούμε από κοντά τα προβλήματα των ανέργων και του Οργανισμού.
 Την καλούμε να δώσει στη δημοσιότητα με ξεκάθαρο τρόπο τις προθέσεις της για τον Οργανισμό και να μην κρύβεται πίσω από ακριβές μελέτες που θα τις πληρώσουμε ποικιλοτρόπως ακριβά...
 Απόφαση ΔΣ Ομοσπονδίας
 Κατά πλειοψηφία....
 Βέττας Χάρης
 Λιάτσης Νικόλαος
 Εθνικής Αντίστασης 8 – 17456 Άλιμος Αρ. Πρωτ: 84/29-5-2014


text:
Εργατικές Κατοικίες Κέρκυρας - Άγ.Ιωάννης - Ποια είναι τα νεότερα - Σύλλογος Υπαλλήλων τ. ΟΕΚ-ΟΕΕ & ΟΑΕΔ
 Εργατικές Κατοικίες Κέρκυρας - Άγ.Ιωάννης - Ποια είναι τα νεότερα
 Κατηγορία ΠΑΡΑΧΩΡΗΤΗΡΙΑ
 Ο ΟΑΕΔ δε θέλει βόθρους στις Εργατικές Αγ. Ιωάννη
 Στο σημείο μηδέν εξακολουθεί να βρίσκεται η υπόθεση των εργατικών κατοικιών Αγ. Ιωάννη.
 Η επίσκεψη της διοικήτριας του ΟΑΕΔ τον περασμένο Ιούνιο στην Κέρκυρα και η συμφωνηθείσα συνεργασία Δήμου – ΟΑΕΔ και ΔΕΥΑΚ δεν έφεραν αποτελέσματα και όπως δηλώνει στην Κ.Σ ο βουλευτής Κ. Παυλίδης «με νύχια και με δόντια παλεύουμε να μη βγει έκπτωτος ο εργολάβος», που θα έχει σαν συνέπεια, το έργο να μη τελειώσει ούτε το 2020...
 Εκτός όμως από τα κτιριακά, πρόβλημα και μάλιστα μεγαλύτερο υπάρχει και με τα «υδραυλικά». Αφού όπως ισχυρίζεται ο βουλευτής Κέρκυρας, η μελέτη είναι «στο πόδι» και η ΔΕΥΑΚ αδυνατεί να εκπονήσει νέα κι έτσι η σύνδεση του αποχετευτικού δικτύου του συγκροτήματος με τον βιολογικό του Σκάφωνα να παραμένει «έργο αμελέτητο». Το παιχνίδι της «κολοκυθιάς» για το πώς θα λυθεί το πρόβλημα συνεχίζεται. Ο δήμος ρίχνει το μπαλάκι στη ΔΕΥΑΚ. Η ΔΕΥΑΚ στον ΟΑΕΔ και ο Οργανισμός «κολλάει» στους βόθρους.
 Το πρόβλημα απασχολεί τον Κ. Παυλίδη, ο οποίος θα επιδιώξει τις επόμενες ημέρες ραντεβού με την διοίκηση του ΟΑΕΔ ώστε να εκθέσει το πρόβλημα και να προσπαθήσει να πείσει τους ιθύνοντες για την ενδιάμεση – προσωρινή λύση, που δεν είναι άλλη από τη δημιουργία δύο βόθρων, ώστε να εξυπηρετηθούν οι ανάγκες των ιδιοκτητών.
 Δεν τους δίνουν σημασία...
 Από την άλλη, ο Σύλλογος Εργατικών Κατοικιών Αγ. Ιωάννη σημειώνει στο λογαριασμό κοινωνικής δικτύωσης, που διατηρεί: «Κοντεύουν σχεδόν τρεις μήνες από την επίσκεψη της κυρίας Καραμεσίνη στην Κέρκυρα. Δεσμεύτηκαν οι βουλευτές της Κέρκυρας ότι θα προχωρήσουν σε μία προσωρινή λύση αποχέτευσης των εργατικών κατοικιών έως την ολοκλήρωση του αποχετευτικού δικτύου που θα συνδέει τις εργατικές κατοικίες με το βιολογικό του Σκάφωνα. Καμιά εξέλιξη δεν υπήρξε όλο αυτό το καιρό ούτε για την προσωρινή λύση ούτε για την μόνιμη . Σε ό,τι αφορά τη σύνδεση του αποχετευτικού δικτύου ο δήμαρχος της Κέρκυρας είπε ότι μέχρι 30 Ιουλίου θα έχουν λύσει όλες τις εκκρεμότητες και θα προχωρήσει η προγραμματική συμφωνία. Δεν έχει γίνει ούτε το ένα ούτε το άλλο. Μέλος του ΔΣ του συλλόγου μας δουλεύει στην εργολαβία που Θα συνδέσει τις εργατικές κατοικίες με το ηλεκτρικό ρεύμα. Θα ενημερωθούμε για το πότε ολοκληρώνεται η σύνδεση του ρεύματος θα σας ειδοποιήσουμε και θα μαζευτούμε όλοι να δούμε πώς θα δράσουμε από δω και πέρα ! Σε τηλέφωνα δεν απαντούν ! Σε έγγραφα μας το ίδιο! Τα λόγια είναι περιττά η κοροϊδία έχει φτάσει στο μέγιστο βαθμό! Η υπομονή μας έχει εξαντληθεί αλλά η δύναμη μας είναι μεγαλύτερη!»
 Τι λέει ο βουλευτής Κ. Παυλίδης
 Ο βουλευτής Κ. Παυλίδης, συναντήθηκε με τον αντιδήμαρχο Τ.Υ Ν. Αναστασόπουλο και τον διευθυντή των ΤΥ της ΔΕΥΑΚ Α. Κατσαρό, προκειμένου να συζητήσει τη λύση του θέματος. Μετά από τις συναντήσεις αυτές δήλωσε: «Η εκπόνηση του έργου βασίζεται στον εργολάβο που έχουμε μέσα όπου παλεύουμε να μη βγει έκπτωτος. Σε περίπτωση που βγει έκπτωτος το


text:
έργο θα καθυστερήσει κατά πολύ. Αυτά με τα κτιριακά έργα. Σχεδόν έχει ολοκληρώσει και μένει η εξωτερική διαμόρφωση του χώρου στην οποία όμως δεν μπορεί να επέμβει γιατί πρέπει να περάσει ΔΕΗ, ΟΤΕ και κυρίως το αποχετευτικό. Ο ΟΤΕ είναι σε πολύ μεγάλη καθυστέρηση ακόμη δεν έχει εκπονήσει τη μελέτη, η ΔΕΗ έχει ξεκινήσει με αργό τρόπο αλλά προχωράει και μένει το μεγάλο στοίχημα το αποχετευτικό γιατί αν δε γίνει το αποχετευτικό δεν μπορούν οι δικαιούχοι να μπουν στα σπίτια τους. Τον Ιούνιο ήρθε εδώ η διοικήτρια του ΟΑΕΔ η κ. Καραμπεσίνη, επειδή το κανονικό έργο είναι πολύ μεγάλο περίπου δυο εκατ. ευρώ, είχε πει να βρούμε μια μέση λύση».
 Να φτιαχτούν δύο βόθροι
 Σύμφωνα με τον βουλευτή Κέρκυρας: «Η μέση λύση ήταν να κάνουμε δυο βόθρους πενηντάρηδες οι οποίοι θα εξυπηρετούσαν 500 -600 άτομα και θα τους κόστιζε ένα ευρώ τη μέρα κατά άτομο για να τους αδειάζουν. Η λύση αυτή είναι απαραίτητη για να μπει μέσα ο κόσμος και κάποιοι εδώ την αρνούνται. Διαφορετικά το κανονικό έργο θα πάρει 1-2 χρόνια γιατί “κολλάει” και σε άλλα πολλά σημεία π.χ. Υπάρχει η δικτύωση αλλά η μελέτη δεν είναι σε σοβαρό επιστημονικό επίπεδο αλλά σε “υδραυλικό” με αποτέλεσμα να είναι ελλιπές. Έπειτα πρέπει να γίνουν αντλιοστάσια : για το ένα υπάρχει χώρος για το που θα γίνει , για το άλλο όχι και πρέπει να βρεθεί χώρος να απαλλοτριωθεί ώστε να γίνει και αυτό».
 Η μελέτη «μπάζει νερά»
 Ο Κ. Παυλίδης υπογραμμίζει ότι, «από την άλλη πρέπει η μελέτη να τεκμηριωθεί επιστημονικά που αυτό θα αργήσει πάρα πολύ. Η ΔΕΥΑΚ δεν έχει τη δύναμη να το κάνει, ο ΟΑΕΔ αυτό που παρουσίασε ήταν «υδραυλικού» χαρακτήρα και τελείως ελλιπής οπότε η ενδιάμεση λύση των στεγανών βόθρων είναι αυτό που πρέπει να γίνει. Για να μπουν οι δικαιούχοι μέσα και να μη τους πάρει 3 με 4 χρόνια. Στην Αθήνα που θα πάω τώρα θα εκθειάσω το πρόβλημα αφού οι στεγανοί βόθροι θα μπορούν σε δυο τρεις μήνες να είναι υλοποιήσιμοι και μετά μένει η ΔΕΗ και Ο ΟΤΕ και το βιολογικό το οποίο είναι παρατημένο 5-6 χρόνια και θα χρειαστεί αναβάθμιση που αυτό οφείλει να το κάνει η ΔΕΥΑΚ. Η ΔΕΥΑΚ είναι προβληματική σε πάρα πολλά επίπεδα. Π.χ. με το Σκάφονα που αν τον αξιοποιήσουν για της εργατικές θα ξεσηκωθούν οι γύρω οικιστές ισχυριζόμενοι ότι έμειναν απέξω. Το κόστος των στεγανών βόθρων είναι της τάξεως των 50 -60 χιλιάδων ευρώ και θα λύσει τα χέρια όλων. Αυτό θα εισηγηθώ στη Αθήνα. Αρκετά ταλαιπωρήθηκαν οι δικαιούχοι, στο τέλος θα μπουν στα σπίτια τα εγγόνια τους. Έχει περάσει μια εφταετία πια».
 Να σταματήσουν «την κολοκυθιά»
 Ο Κ. Παυλίδης καταλήγει: «Επίσης καλό είναι να σταματήσει ο ΟΑΕΔ, ο Δήμος και η ΔΕΥΑΚ να πετούν το μπαλάκι ο ένας στον άλλον και να βρεθούν ώστε να συζητήσουν ουσιαστικά επί του προβλήματος. Η ΔΕΥΑΚ παραδέχτηκε ότι η μελέτη είναι προβληματική με πολλά ασαφή σημεία μέσα με εννέα παρατηρήσεις από την τεχνική υπηρεσία της ΔΕΥΑΚ για το έργο του Δήμου. Η ΔΕΥΑΚ δεν έχει τη δύναμη να


text:
ΣΥΛΛΟΓΟΣ ΕΝΕΡΓΩΝ ΠΟΛΙΤΩΝ ΠΕΡΙΟΧΗΣ ΑΜΒΡΑΚΙΚΟΥ: 2010
 Και η Λευκάδα στο στόχαστρο καταπατητών;
 Πως αλλιώς να εξηγήσουμε την ακύρωση δενδροφύτευσης στο δάσος στους Σκαρούς, παρ όλη την καλή θέληση και τον εθελοντισμό των μαθητών του Γυμνασίου. Διαβάστε παρακάτω άρθρο της Χαράς Σαϊτη (φωτογραφία με το σύντροφό της)και βγάλτε τα δικά σας συμπεράσματα.
 ΟΤΑΝ ΤΑ ΟΝΕΙΡΑ ΠΕΘΑΙΝΟΥΝ ΠΡΙΝ ΚΑΛΑ - ΚΑΛΑ
 ΓΕΝΝΗΘΟΥΝ:
 Η ΔΕΝΔΡΟΦΥΤΕΥΣΗ ΣΤΟΥΣ ΣΚΑΡΟΥΣ
 Με διαφορά λίγων ωρών δόθηκαν για δημοσίευση τα παρακάτω κείμενα, την περασμένη Παρασκευή, 19 Νοεμβρίου 2010. Δε χρειάζεται μεγάλη φαντασία για να καταλάβουμε τι συνέβη και αναβλήθηκε η μαθητική αναδάσωση, που είχε ξεκινήσει με πρωτοβουλία του ίδιου του σχολείου. Κανείς δεν περίμενε ότι τα παιδιά θα τα καταφέρουν να φτάσουν ως το τέλος της προσπάθειάς τους. Όταν αυτό έγινε, κινητοποιήθηκαν όλοι οι υπάρχοντες διαφθοροποιοί μηχανισμοί, για να την αποτρέψουν. Απορώ μόνο για ένα πράγμα: πώς θα βρουν το κουράγιο να αντικρύσουν τα εφηβάκια στα μάτια, καθηγητές και γονείς;
 Τα παιδιά της Περιβαλλοντικής ομάδας του 1ου Γυμνασίου Λευκάδας, καλούν όλους τους ευαισθητοποιημένους για το περιβάλλον πολίτες, να βοηθήσουν με τη συμμετοχή τους, στην δενδροφύτευση των Σκάρων.
 Κάθε παιδί έχει υιοθετήσει ένα μικρό δεντράκι, που το έχει φυτέψει από σπόρο, εδώ και ένα χρόνο. Τώρα, ήρθε η εποχή τα μικρά δενδρύλλια να επιστρέψουν εκεί όπου ανήκουν. Για την προστασία τους θα περιφραχθεί μια μικρή έκταση, η οποία θα λειτουργήσει σαν νησίδα και σαν εκπαιδευτικό υπόδειγμα ανανέωσης του δάσους. Οι εργασίες που θα γίνουν, προσυπογράφονται επισήμως από το Δασαρχείο Λευκάδος.
 Την Κυριακή, 28 Νοεμβρίου, στις 9.00 το πρωί, θα ξεκινήσουμε από το χώρο του 1ου Γυμνασίου, στις Αλυκές. Χρειαζόμαστε εργαλεία, εργατικά χέρια, αυτοκίνητα για τη μεταφορά των υλικών και διάθεση αλληλεγγύης και υποστήριξης.
 Αυτή η μικρή, συμβολική πρωτοβουλία ας είναι η αρχή για τη σωστή διαχείριση του περιβάλλοντος των Σκάρων.
 Σας περιμένουμε. Να είστε όλοι εκεί!
 ΞΕ - ΚΑΛΕΣΜΑ
 Η αναδάσωση των Σκάρων αναβάλλεται επ αόριστον. Η συναίνεση πλήθος κόσμου, που δήλωσε την εθελοντική του βοήθεια στην αναγέννηση του αρχαίου δάσους των Σκάρων, βρήκε αντίδραση από τον ίδιο το διευθυντή του Σχολείου, κύριο Νίκο Κονιδάρη.
 Οι δικές του ενέργειες κατάφεραν να αποτρέψουν την πρωτοβουλία των μαθητών του, με τη δικαιολογία της προστασίας της ακαιρεότητας και της ζωής τους, που τάχα θα διέτρεχε κίνδυνο, λέγοντας χαρακτηριστικά ότι «τα παιδιά έρχονται στο σχολείο να μάθουν γράμματα κι όχι να τρέχουν στα βουνά!!!».
 Το ζήτημα των Σκάρων όμως, ανακινήθηκε για μια ακόμη φορά. Οι ετοιμοθάνατες αρχαίες βελανιδιές ουρλιάζουν για βοήθεια. Όποιος γνωρίζει τη γλώσσα τους, ας ανταποκριθεί στο κάλεσμά τους...
 Στη πολύ πρόσφατη φωτογραφία από την δασική περιοχή, διακρίνεται η απειλητική διάβρωση του εδάφους, όπου οι ρίζες των δένδρων βρίσκονται έκθετες στον αέρα....
 Αναρτήθηκε από Σύλλογος Ενεργών Πολιτών Περιοχής Αμβρακικού στις 12:27 π.μ. Δεν υπάρχουν σχόλια:
 Συνάντηση Φορέα Διαχείρισης Αμβρακικού με κυνηγετικούς συλλόγους για τη λαθροθηρία
 Εγινε την Παρασκευή 19.11.10 η συνάντηση του Φορέα Διαχείρισης Υγροτόπων Αμβρακικού με Κυνηγετικούς Συλλόγους, Οικολογικές Οργανώσεις και κατοίκους της περιοχής πέριξ του Αμβρακικού για την αντιμετώπιση της λαθροθηρίας.
 Ο Πρόεδρος του Φορέα Τριαντάφυλλος Αλμπάνης αφού έκανε μια εισήγηση για το τι επικρατεί αυτή τη στιγμή στις


text:
ζώνες του Πάρκου, ανέφερε πως το προσωπικό είναι σχεδόν 1 χρόνο απλήρωτο και όλοι δουλεύουν σε εθελοντική βάση. Στη συνέχεια άκουσε τις προτάσεις και απόψεις των κυνηγών και δεσμεύτηκε να τις επεξεργαστεί για να καταλήξουν στα μέτρα που θα ισχύσουν εντός του Εθνικού Πάρκου Αμβρακικού από τον Μάρτιο του 2011.
 Οι κυνηγοί στην τοποθέτησή τους ανέφεραν πως παρ όλες τις απαγορεύσεις δεν αυξήθηκε ο πληθυσμός των πουλιών, αλλά απεναντίας γίνεται αφανισμός αυτών από τους επαγγελματίες λαθροθήρες, επειδή λόγω της μεγάλης έκτασης και της έλλειψης μέσων από την Πολιτεία είναι αδύνατος ο αποτελεσματικός έλεγχος της περιοχής.
 Ο κος Αλμπάνης δεσμεύτηκε πριν την οριστικοποίηση των προτάσεων και αποστολή στο υπουργείο, να γίνει ακόμη μια συνάντηση με τα ενδιαφερόμενα μέρη.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 12:08 π.μ. Δεν υπάρχουν σχόλια:
 Εκλογές τέλος, τα προβλήματα συνεχίζονται
 Δευτέρα 15 Νοεμβρίου 2010, οι εκλογές τέλειωσαν, ο λαός απεφάνθει, μεγάλος νικητής η αποχή αλλά τα καθημερινά προβλήματα των κατοίκων της περιοχής μας συνεχίζονται.
 Λόγω συμμετοχής σχεδόν όλου του Δ/Σ του συλλόγου μας σε διαφορετικούς συνδυασμούς στις περιφερειακές και δημοτικές εκλογές και για να μη γίνει σπέκουλα και ψηφοθηρία μέσω της ιστοσελίδας μας υπερ ή κατά κάποιου συνδυασμού, παγώσαμε οποιαδήποτε ανακοίνωση και έτσι από σήμερα θα ξαναρχίσουμε τον αγώνα και τις δράσεις μας για την προστασία του περιβάλλοντος της περιοχής μας. Ζητούμε συγγνώμη από τους αναγνώστες που επισκέπτοταν καθημερινά την ιστοσελίδα μας και βρίσκαν πάντα το ίδιο θέμα.
 Παύλος Χαραλάμπους - Πρόεδρος Ενεργών Πολιτών Αμβρακικού
 Αναρτήθηκε από Σύλλογος Ενεργών Πολιτών Περιοχής Αμβρακικού στις 11:11 μ.μ. Δεν υπάρχουν σχόλια:
 Ποικιλία ζωής και πολιτισμών υπο απειλή
 Οι σπόροι είναι δώρο της φύσης, περασμένων γενεών και διαφορετικών πολιτισμών. Είναι έμφυτο καθήκον και ευθύνη μας να τους προστατέψουμε και να τους περάσουμε στις μελλοντικές γενιές. ̈Ετσι αρχίζει το παραπάνω μανιφέστο που μοιράστηκε στην παγκόσμια συνάντηση των κοινοτήτων διατροφής Terra Madre στο Τορίνο της Ιταλίας στις 26-30/10/2006 όπου συμμετείχε και η Εναλλακτική Κοινότητα Πελίτι. Ολόκληρο το κείμενο θα το βρείτε στην ηλεκτρονική διεύθυνση http://www.peliti.gr/manifesto.htm
 Οι δράσεις του Πελίτι είναι: η συλλογή, διατήρηση και διάδοση των ντόπιων ποικιλιών, η ανταλλαγή αγαθών και υπηρεσιών χωρίς χρήματα και η κοινότητα Πελίτι.. περισσότερες πληροφορίες στην ηλεκτρ. Δ/νση www.peliti.gr.
 Ο σύλλογός μας σε μια προσπάθεια να αναδείξει το έργο και τις προσπάθειες της παραπάνω κοινότητας αλλά και να ευαισθητοποιήσει τον κόσμο στον αγώνα κατά των γενετικά μεταλλαγμένων τροφίμων, επισκέφθηκε ένα αγρόκτημα μελών της κοινότητας του Κώστα Τσίγκο και Χαράς Σαϊτη στην Περατιά Βόνιτσας Αιτωλοακαρνανίας που βρίσκεται στο δρόμο για τη Λευκάδα, 10 λεπτά από την πόλη της Λευκάδας. Εκεί ξεναγηθήκαμε σε ολόκληρο το κτήμα, όπως βλέπετε και στις φωτογραφίες που τραβήξαμε, επίσης υπήρχαν εθελοντές εργάτες και εργάτριες που προσέφεραν άμισθη εργασία έναντι φιλοξενίας. Στη φωτογραφία η Σαμπίνα από την Ελβετία και η Κέρση από τις ΗΠΑ ετοιμάζουν τα δαμάσκηνα για μαρμελάδα. Μας προσφέρθηκε καρπούζι και πεπόνι από ντόπιες ποικιλίες που είχαν στο κτήμα τους.
 Οσοι φίλοι ενδιαφέρονται να επισκεφτούν το παραπάνω κτήμα, να ανταλλάξουν σπόρους ή ζώα ή να αγοράσουν αγροτικά προϊόντα χωρίς φυτοφάρμακα και λιπάσματα μπορούν να στείλουν μήνυμα στη δ/νση xsaiti@yahoo.gr.
 Εμείς θα


text:
προσπαθήσουμε να προμηθευτούμε σπόρους από το Πελίτι και να οργανώσουμε μια εκδήλωση στην Άρτα την προσεχή άνοιξη, πριν την σπορά για να διαδώσουμε το κοινωνικό έργο της παραπάνω κοινότητας, να συμβάλλουμε στην διατήρηση των ντόπιων ποικιλιών και της βιοποικιλότητας των σπόρων, περνώντας παράλληλα το μήνυμα κατά των μεταλλαγμένων αγροτικών προϊόντων.
 Και πρόγραμμα για μικρούς κηπορούς στο παραπάνω αγρόκτημα.
 ΠΑΙΔΙΚΟΣ ΚΗΠΟΣ
 Οι περισσότεροι από τους μεγάλους παιδαγωγούς της μετανεοτερικής εποχής, που θεμελίωσαν τα ελεύθερα, εναλλακτικά σχολεία, έδιναν έμφαση στην ολόπλευρη εξέλιξη του παιδιού. «Το μυαλό, η καρδιά και το χέρι» είναι εκείνα που πρέπει να εκπαιδεύσουμε, για να έχουμε ως αποτέλεσμα υγιείς, ολοκληρωμένους, σκεπτόμενους ανθρώπους.
 Αν εκείνοι οι φωτισμένοι δάσκαλοι ζούσαν σήμερα, στην εποχή της γρήγορης πληροφόρησης και της εικονικής πραγματικότητας, σίγουρα θα επέμεναν ακόμη περισσότερο στα συμπεράσματά τους. Η μονόπλευρη και κατευθυνόμενη παιδεία, που βασίζεται στη στείρα νοησιαρχία, έρχεται να προετοιμάσει ανταγωνιστικούς ανθρώπους, παθητικούς πολίτες, θεατές μιας πραγματικότητας που αλλοτριώνει και απομακρύνει από τα ουσιώδη ζωτικά ερείσματα.
 Πόσο μακριά από την πρωτογενή παραγωγή, την επίγνωση, την επαφή με τους φυσικούς ρυθμούς είναι σήμερα ένα παιδί; Ακόμα κι όταν ζει στην επαρχία, κι έχει κάποιες παραστάσεις παραπάνω από το παιδί της πόλης, έχετε αναρωτηθεί ποιος είναι ο ρυθμός της ζωής του και πόσο μακριά είναι από το φυσιολογικό; Παιδιά που δεν έχουν χρόνο(!), δεν παίζουν, δεν έχουν φίλους, δε λερώνονται, δε γελούν!
 Θα μπορούσα να πω κι άλλα πολλά ακόμα, αλλά κινδυνεύω να βγω εκτός θέματος. Και το θέμα μας σήμερα είναι η δημιουργία ενός «παιδικού κήπου».
 Μετά από πολλές συζητήσεις με γονείς και εκπαιδευτικούς, που συμμερίζονταν τις δικές μας απόψεις και αγωνίες, και με κάθε επιφύλαξη, ξεκινήσαμε μια σειρά από εκπαιδευτικά προγράμματα για παιδιά σχολικής ηλικίας...στο κτήμα μας στην Περατιά.
 Αν και αυτό ακούγεται κάπως επίσημο ή μάλλον ανορθόδοξο, εντούτοις ουσιαστικά αυτοσχεδιάζουμε με τα παιδιά, προσπαθώντας να τα μυήσουμε μέσα από το παιχνίδι και τη δημιουργία, στη χαρά της επαφής με τη φύση, να τα οδηγήσουμε στη βαθύτερη γνώση του κόσμου που μας περιβάλλει. Να γνωρίσουν την αέναη πορεία των σπόρων, από τη γέννηση, ως το θάνατο και τη ξαναζωντάνεμά τους. Να σεβαστούν το κάθε πλάσμα που μοιράζεται τη γη μαζί μας και να καταλάβουν τη θέση του στον κόσμο. Να φυτέψουν, να σκαλίσουν, να κοπιάσουν, να ποτίσουν, να φροντίσουν, να διαθέσουν το χρόνο τους για ένα παιχνίδι ζωτικής σημασίας.
 Οι μικροί κηπουροί, μαθαίνουν έτσι να αγαπούν, να σέβονται, να υπολογίζουν την ίδια τη ζωή, γνωρίζοντας από κοντά με βιωματικό τρόπο το μεγαλείο της φύσης. Καλούνται να ανακαλύψουν μόνοι τους και να εμπεδώσουν πανάρχαιες γνώσεις, να αυτενεργήσουν, να πάρουν πρωτοβουλίες και να δραστηριοποιηθούν ομαδικά, αναγνωρίζοντας την αξία της κοινότητας και της συνεργασίας. Καλλιεργείται μέσα από αυτά, η κοινωνική σπουδαιότητα κάθε επαγγέλματος και ολοκληρώνεται η πνευματική ανάπτυξη του παιδιού μέσα από την επίλυση απλών πρακτικών προβλημάτων, που παρουσιάζονται κάθε φορά στη διάρκεια της χειρονακτικής εργασίας.
 Έτσι, η εμπειρία μετατρέπεται σε μια δυναμική διαδικασία γνώσης και παράλληλα διαμόρφωσης της προσωπικότητας των παιδιών. Επίσης, η μαθησιακή διαδικασία μεταφέρεται έξω από τα όρια του σχολείου και μεταμορφώνεται σε διασκέδαση και παιχνίδι.
 Το «μάθημα» ξεκίνησε


text:
με λίγη θεωρία και αστεία σκιτσάκια, για να ξέρουν τα παιδιά τι θα ακολουθήσει. Μετά, τους δείξαμε σπόρους διαφορετικούς μεταξύ τους, κι έμαθαν να τους αναγνωρίζουν. Έφτιαξαν τελάρα με χώμα κι έσπειραν σπόρους, για να κάνουν φυτώρια με καλοκαιρινά φυτά. Τα μετέφεραν στο θερμοκήπιο για να μην κρυώνουν, αφού πρώτα τα πότισαν προσεκτικά. Πήγαν να βγάλουν καρότα κι αναρωτηθήκαν πώς μπήκαν τα καρότα μέσα στο χώμα. Ήρθαν σε επαφή με τα ζώα του κτήματος, τάισαν τον Του-του, ένα μικρό κοκοράκι που επειδή είχε χτυπήσει το ποδαράκι του, το αναθρέφουμε σαν pet, μοιράστηκαν τα καρότα τους με το Λάμπρο, το γέρικο γαϊδουράκι και τη Φλώρα, την πανέμορφη βραχυκερατική αγελάδα μας. Τα γέλια τους κι ο ενθουσιασμός τους, γέμισαν το κτήμα μας και την καρδιά μας με απτή, υπαρξιακή χαρά.
 Άλλωστε αυτός είναι και ο μόνος λόγος για τον οποίο, αποφασίσαμε να διαθέσουμε τον Κυριακάτικο ελεύθερο χρόνο μας, καθώς ότι κάνουμε είναι δωρεάν και μέσα στα πλαίσια της διάθεσής μας για προσφορά.
 Φυσικά, τα «μαθήματα» αυτά, μόνο μαθήματα δεν είναι. Δεν έχουμε καμιά φιλοδοξία να συμπληρώσουμε ή να κρίνουμε το υπάρχον εκπαιδευτικό σύστημα. Το κεντρικό σημείο της συλλογιστικής μας είναι, πως, τουλάχιστον εμείς, οφείλουμε να μοιραστούμε και να μεταδώσουμε τις εμπειρίες μας, σε μια νέα γενιά που οι καιροί την αποξένωσαν από τη φύση και την πρωτογενή παραγωγή. Μαζί με τα παιδιά μαθαίνουμε κι εμείς μια καινούρια αντίληψη των πραγμάτων, προσπαθώντας να ακολουθήσουμε τη φρέσκια περιέργειά τους, την αεικίνητη ενέργειά τους, να αφουγκραστούμε την άδολη ψυχή τους. Έτσι, μένουμε όλοι ευχαριστημένοι, εμείς, τα παιδιά, οι γονείς, τα φυτά και τα ζώα της φάρμας. Οι γονείς πια, χαίρονται που τα παιδιά τους αρχίζουν να λατρεύουν τα λαχανικά και τις φυσικές γεύσεις, χαλαρώνουν και περνούν ποιοτικό χρόνο μαζί τους, εκπλήσσονται ευχάριστα από αυτό το καινούργιο πρόσωπο των παιδιών.
 Το βασικό μας πιστεύω, όσο κι αν φαίνεται σε κάποιους δυσνόητο, είναι :
 «Η καλλιέργεια της γης, καλλιέργεια της ψυχής»
 Για μας, φύση και τέχνη είναι οι δάσκαλοί μας και πιστεύουμε πως, όταν ο άνθρωπος θαυμάζει κάτι όμορφο, ενώνεται με τις δημιουργικές δυνάμεις που είναι ζωντανές μέσα στη φύση αλλά και τον ίδιο του τον εαυτό. Μέσα από την επαφή με την ομορφιά και το μεγαλείο της φύσης, μπορεί να αναπτυχθεί η αληθινή αγάπη για την αλήθεια, να διαμορφωθούν ηθικές προσωπικότητες, ελεύθεροι άνθρωποι. Η ομορφιά αποκαλύπτεται οπουδήποτε, στα πιο απλά πράγματα, αλλά χρειάζεται ευαισθητοποίηση της αντίληψης για να την αναγνωρίσουμε και να την κατανοήσουμε. Και εννοώ πάντα, την ομορφιά της ζωής.
 Υ.Γ. 1 Το κτήμα Κώστας Τσίγκος, βρίσκεται στην Περατιά και δέχεται παιδιά σχολικής ηλικίας, που θα συνοδεύονται από τους γονείς τους, τις Κυριακές το μεσημέρι, για να συμμετέχουν στον «παιδικό κήπο». Όσοι ενδιαφέρεστε πρέπει να επικοινωνήσετε εγκαίρως με τον Κώστα, στο τηλ. 6977094593, γιατί ο αριθμός των παιδιών που μπορούμε να δεχθούμε είναι περιορισμένος.
 Υ.Γ. 2 Θέλουμε να ευχαριστήσουμε όλα τα παιδιά και τους γονείς που ήδη συμμετέχουν στον παιδικό μας κήπο. Η εμπειρία μας μαζί τους ήταν καταπληκτική. Νιώσαμε να ζούμε ένα όνειρό μας που έγινε πραγματικότητα και να μοιραζόμαστε μοναδικές στιγμές με ανθρώπους


text:
που συμμερίζονται τις δικές μας αγωνίες και τα δικά μας οράματα για το μέλλον. Καλή συνέχεια!
 Γιατί πεθαίνουν οι Αργυροπελεκάνοι;
 Οι αργυροπελεκάνοι είναι ένα μεγάλο κεφάλαιο φυσικής κληρονομιάς για την περιοχή μας, που δυστυχώς λίγοι κάτοικοι της περιοχής το αναγνωρίζουν. Υπήρχαν στον Αμβρακικό από τα πολύ παλιά χρόνια και θυμάμαι τον παππού μου που μου διηγούταν ότι πριν τον πόλεμο η Πολιτεία τους είχε επικηρυγμένους γιατί ήταν πολλοί και τρώγανε τα ψάρια. Εκείνη βέβαια την εποχή ο κόσμος πεινούσε και οι κάτοικοι της περιοχής ζούσαν αποκλειστικά από την αλιεία.
 Σήμερα 70 χρόνια μετά μήπως μερικοί διακατέχονται από το ίδιο σύνδρομο;
 Γιατί τα πουλιά αυτά αλλάζουν τακτικά τόπο διαμονής; Ποιος τα ενοχλεί; Ο Φορέας με τα πενιχρά μέσα που διαθέτει υπολειτουργεί και αδυνατεί να ασκήσει αποτελεσματικό έλεγχο. Το ΕΚΠΑΖ κρούει τον κώδωνα του κινδύνου, αλλά ακούει κανείς; Πριν ένα μήνα η αποικία που βλέπετε στη φωτογραφία ήταν γεμάτη πουλιά και σήμερα έχουν απομείνει 4-5. Εχουν μετακινηθεί για να βρουν τροφή η συμβαίνει κάτι άλλο; Ας ενδιαφερθεί επιτέλους κάποιος σοβαρά μαζί τους.- Πριν μερικούς μήνες κάποιοι ασυνείδητοι κατέστρεψαν τις φωλιές τους και ο Φορέας δεν διαπίστωσε καμιά παράβαση. Ακολουθεί παλιότερο δελτίο μας και το δελτίο τύπου του ΕΚΠΑΖ
 Οι αργυροπελεκάνοι είναι προστατευόμενο είδος και έχουν τις φωλιές τους στις λιμνοθάλασσες Λογαρού και Τσουκαλιού εδώ και πολλούς αιώνες. Η πλειοψηφία των ψαράδων βλέπουν τα πουλιά αυτά με συμπάθεια και πολλές φορές ψαρεύουν δίπλα δίπλα χωρίς να τα ενοχλούν ή να ενοχλούνται απο τα πουλιά. Υπάρχουν όμως και μερικοί ασυνείδητοι που νομίζουν ότι τα πουλιά αυτά, τρώνε πολλά ψάρια και έτσι τα αντιμετωπίζουν εχθρικά με αποτέλεσμα να τα πυροβολούν ή να σπάνε τα αυγά τους για να μη αυξηθεί ό πληθυσμός τους. Έτσι την τετάρτη 17.03.10 ψαράδες βρήκαν σπασμένα αυγά στις φωλιές των αργυροπελεκάνων στο νησί "καμάκια" της λιμνοθάλασσας Λογαρού, και καταγγείλαν το συμβάν στο Φορέα Διαχείρισης Αμβρακικού. Επειδή δεν είναι η πρώτη φορά που συμβαίνει παρόμοιο κρούσμα στη παραπάνω λιμνοθάλασσα, και η οποία φυλάσεται επαρκώς απο τον συνεταιρισμό που την εκμεταλλεύεται, μήπως (εκτός των προσπαθειών του Φορέα για επιβολή ποινικών κυρώσεων)πρέπει η αρμόδια κρατική υπηρεσία που μισθώνει την λιμνοθάλασσα στα πλαίσια των συμβατικών υποχρεώσεων να επιβάλλει κυρώσεις προς αποφυγή επανάληψης παρόμοιων κρουσμάτων στο μέλλον;
 Πρέβεζα 20/8/2010 ΔΕΛΤΙΟ ΤΥΠΟΥ
 Έντονη ανησυχία προκαλεί στο ΕΚΠΑΖ (Ελληνικό Κέντρο Περίθαλψης Άγριων Ζώων) το γεγονός ότι μέσα σε λίγες μόνο ημέρες δύο Αργυροπελεκάνοι από την περιοχή μας που κατέφθασαν στην Αίγινα πέθαναν από αδιευκρίνιστες αρχικά συνθήκες. Συγκεκριμένα το πρώτο ζώο, θηλυκό, βρέθηκε στην Πέρδικα Θεσπρωτίας και απεστάλη στις 12/8 και το δεύτερο ζώο, αρσενικό βρέθηκε στη Σαλαόρα και απεστάλη στις 17/8. Η νεκροτομή των δύο ζώων έδειξε τοξίκωση στα ζωτικά τους όργανα από άγνωστες μέχρι στιγμής αιτίες. Κρατήθηκε ιστός και σπλάχνα για διερεύνηση.
 Η κατάσταση του Αμβρακικού κόλπου συνεχώς επιδεινώνεται κι αυτό είναι γεγονός άσχετα με το τι θα ήθελαν να πιστεύουν ή να διαδίδουν κάποιοι.
 Το ΕΚΠΑΖ επικοινώνησε με τον Φορέα Διαχείρισης Αμβρακικού και ενημέρωσε για τα συμβάντα αυτά και ζητεί τη συνδρομή του Πανεπιστημίου Ιωαννίνων και συγκεκριμένα του κυρίου Αλμπάνη που είναι και πρόεδρος του φορέα,


text:
ώστε να γίνει δειγματοληπτικός έλεγχος και να διερευνηθούν τα αίτια του φαινομένου.
 η αντιπρόσωπος
 Αναρτήθηκε από Σύλλογος Ενεργών Πολιτών Περιοχής Αμβρακικού στις 2:07 π.μ. Δεν υπάρχουν σχόλια:
 Η προκαταρτική χωροθέτηση για το θαλάσσιο αιολικό πάρκο στη μπούκα του Αμβρακικού έγινε και παρουσιάστηκε στις 06.07.10.
 Η διαδικασία προκαταρτικής χωροθέτησης του θαλάσσιου αιολικού πάρκου στη μπούκα του Αμβρακικού ολοκληρώθηκε και παρουσιάστηκε μαζί με άλλα σε εκδήλωση του ΥΠΕΚΑ στις 06.07.10. Τώρα τι μέλει γενέσθαι;Οι πολιτικοί παράγοντες της περιοχής καθησυχάζουν τον κόσμο λέγοντας ότι δεν πρόκειται να γίνει. Οι ψαράδες του Αμβρακικού στέλνουν μήνυμα στο ΥΠΕΚΑ "ΜΟΛΩΝ ΛΑΒΕ". Ο μελετητής αναφέρει ότι ενα θαλάσσιο αιολικό πάρκο κοστίζει 20% παραπάνω από ένα αντίστοιχο στη ξηρά.Εμείς συμπληρώνουμε ότι με τις χωματουργικές εργασίες(ελληνικό know-how) στο βυθό της θάλασσας για την εγκατάσταση των ανεμογεννητριών και το κόστος συντήρησης μπορεί να φθάσει και το 200%.Αρα το κράτος έχει χρήματα για big business και μεγαλοκαρχαρίες και όχι για τον κοσμάκη. Τη στιγμή που σε πολλές χώρες εγκαταλείπονται οι ανεμογεννήτριες λόγω αντιδράσεων των κατοίκων και άλλων παραγόντων, στη χώρα μας που έχουμε ήλιο σχεδόν κάθε μέρα,δίνονται με το σταγονόμετρο άδειες για φωτοβολταϊκά.Πρότασή μας προς το ΥΠΕΚΑ. Να μη μείνει ούτε μιά στέγη ελληνικού σπιτιού χωρίς φωτοβολταϊκούς συλλέκτες αφ ενός για να πιάσουμε τον στόχο του 20% εως το 2020 και αφ ετέρου να ωφεληθούν οικονομικά και όλοι οι κάτοικοι της Ελλάδας.Αυτό θα πεί σοσιαλισμός.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 12:44 π.μ. Δεν υπάρχουν σχόλια:
 Θαλάσσιο αιολικό πάρκο στη μπουκα του Αμβρακικού;
 Κάτι δεν πάει καλά σε αυτή τη χώρα ή μάλλον το αντίθετο, καθώς έχουμε πληροφορίες από σίγουρες πηγές , ότι το ΥΠΕΚΑ σκοπεύει να χωροθετήσει αιολικό θαλάσσιο πάρκο που θα αρχίζει από το στενό Πρέβεζας – Λευκάδας και τη παραλία εως βάθος 50 μέτρα και θα επεκτείνεται ως τη Καστροσυκιά Πρέβεζας.
 Εκεί που όλοι περιμέναμε από το ΥΠΕΚΑ και Ανάπτυξης την υλοποίηση του ΑΝΑΣΑ για να ανασάνει λίγο ο Αμβρακικός, νάσου μπροστά στην μπούκα του Αμβρακικού η «πράσινη» ενέργεια.
 Για να μπούμε στην ουσία της υπόθεσης εκτός από το αντιαισθητικό θέαμα όλων των λουομένων της Κυανής Ακτής και των κατοίκων της περιοχής, θα έχουμε την καταστροφή όλων των φωλιών των βενθικών οργανισμών που ζουν στην περιοχή και από τις περιοχές αυτές σοδιάζει ο Αμβρακικός Κόλπος. Εκτός από τον γαύρο τη σαρδέλα παπαλίνα και τη γαρίδα, όλα τα άλλα ψάρια εισέρχονται από το Ιόνιο στον Αμβρακικό Κόλπο για να βρουν τροφή. Οι ψαράδες του Αμβρακικού, που βλέπουν τις ψαριές τους χρόνο με το χρόνο να μειώνονται, θα αισθανθούν την πράσινη ενέργεια στο «πετσί» τους, οπότε ξεσηκώνονται για να προλάβουν τους σχεδιασμούς του ΥΠΕΚΑ. Γιατί όμως το ΥΠΕΚΑ έστειλε το σχέδιο νόμου στο WWF; Δεν υπάρχουν άλλες περιβαλλοντικές οργανώσεις στη Πρέβεζα, στην Άρτα και Αιτωλοακαρνανία; Η μήπως εκεί υπάρχει ο προθάλαμος νομιμοποίησης οικολογικών δράσεων; Προειδοποιούμε το ΥΠΕΚΑ ότι όλες οι τοπικές κοινωνίες θα βρεθούν απέναντί τους σε ένα τέτοιο ενδεχόμενο.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 11:17 μ.μ. Δεν υπάρχουν σχόλια:
 Τόνους ελεύθερα ψάρια αλιεύουν και διακινούν παράνομα ιχθυοκαλλιεργητές του Αμβρακικού
 Δεν είναι η πρώτη φορά


text:
που ιχθυοκαλλιεργητές συλλαμβάνονται να παρανομούν αλιεύοντας παράνομα τα ελεύθερα ψάρια του Αμβρακικού. Πάντα όμως πέφτουν στα μαλακά, αφού οι αρμόδιοι κάνουν απλές συστάσεις, οπότε έχει δημιουργηθεί ενα είδος ασυλίας στις παράνομες αυτές δραστηριότητες. Ο τσίρος είναι μεγάλος και απο αυτή την υπόθεση χάνουν οι ψαράδες καθώς υπάρχει αυτός ο παράνομος αθέμιτος ανταγωνισμός και η μείωση των ιχθυοαποθεμάτων, αλλά και η Πολιτεία καθώς τα ψάρια αυτά διακινούνται ως επι το πλείστον χωρίς παραστατικά. Οι ψαράδες του Αμβρακικού που φέτος είδαν πάλι τις ψαριές τους να μειώνονται δραματικά, απειλούν να πάρουν τον νόμο στα χέρια τους.
 Ακολουθεί το δελτίο τύπου της Ομοσπονδίας Αλιέων Ηπείρου.
 Παρά την οικονομική εξαθλίωση των ψαράδων του Αμβρακικού Κόλπου λόγω των ανοξικών μαζών και της έλλειψης ιχθυοαποθεμάτων, οι ιχθυοκαλλιεργητές εξακολουθούν να θεωρούν τον Αμβρακικό «τσιφλίκι» τους και να τον λυμαίνονται με κάθε τρόπο. Έτσι πριν λίγες μέρες πιάστηκε από το λιμεναρχείο και άλλος ιχθυοκαλλιεργητής να παγιδεύει τα ελεύθερα ψάρια, αφού ένας άλλος συνάδελφός του που έκανε την ίδια παρανομία πριν 2 μήνες δεν του έχει επιβληθεί κανένα πρόστιμο από την Περιφέρεια Ηπείρου, όπως προβλέπεται από την ισχύουσα νομοθεσία.
 Επειδή μερικοί θεωρούν την παρανομία αυτή ασήμαντη, θέλουμε να τους ενημερώσουμε ότι πρόκειται για τόνους ελεύθερα ψάρια και σαρδέλα που παγιδεύονται παράνομα (και διακινούνται παράνομα, πεδίο έρευνας του ΣΔΟΕ ) όταν περιφέρονται στα κλουβιά των εκτρεφομένων ψαριών για να βρουν τροφή και αυτή είναι επίσης άλλη μια αιτία έλλειψης των ιχθυοαποθεμάτων του Αμβρακικού.
 Έχουμε καταγγείλει κατ επανάληψη τις παρανομίες των ιχθυοκαλλιεργητών αλλά και έχουμε επισημάνει ότι και οι ιχθυοκαλλιέργειες έχουν μεγάλο μερίδιο ευθύνης στην δημιουργία των ανοξικών μαζών του Αμβρακικού εξ αιτίας των υπολειμμάτων τροφών που κατακάθονται στον πυθμένα, των αντιβιοτικών που δίδονται στα ψάρια, των κοπράνων από τις χιλιάδες τόνους ψαριών αλλά και από τα χημικά που πλένουν τα δίχτυα τους. Έχουμε επισημάνει επίσης ότι δεν είναι δυνατόν επιχειρήσεις ιχθυοκαλλιεργητών να έχουν επι σειρά ετών ζημιές και να εξακολουθούν να λειτουργούν, πράγμα που μπορεί να σημαίνει ότι καλύπτουν τις ζημιές τους με παράνομες δραστηριότητες. Ζητάμε από την Πολιτεία την εφαρμογή της υφιστάμενης νομοθεσίας και την άμεση απομάκρυνση των ιχθυοκαλλιεργειών από τον κλειστό Αμβρακικό Κόλπο πριν αναγκαστούμε να πάρουμε τον νόμο στα χέρια μας.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 8:07 π.μ. Δεν υπάρχουν σχόλια:
 Μετ εμποδίων τα μέτρα του Φορέα Υγροτόπων Αμβρακικού
 Διαμαρτυρία κατοίκων παραλιμνίων χωριών για τα μέτρα θεμάτων αλιείας εντός του Εθνικού Πάρκου Υδροτόπων Αμβρακικού.
 Κάτοικοι από τα παραλίμνια χωριά της Άρτας συγκεντρώθηκαν στις 6 μ.μ. χθές Πέμπτη 01.07.10 έξω από το Κέντρο Πληροφόρησης Σαλαώρας όπου συνεδρίαζε το Δ/Σ του Φορέα για να διαμαρτυρηθούν για τις ρυθμίσεις θεμάτων αλιείας εντός των λιμνοθαλασσών που πρόκειται να θέσει σε εφαρμογή ο Φορέας. Οι περισσότεροι θεωρούσαν ότι οι ρυθμίσεις τους πετούν έξω από τις λιμνοθάλασσες και ότι θα τους απαγορεύουν να ψαρεύουν τα χέλια με καμάκι. Στην επιτροπή αγώνα που εισήλθε στο κτίριο για να δηλώσει την αντίθεσή των κατοίκων στα μέτρα, ο πρόεδρος του Φορέα Αλμπάνης Τριαντάφυλλος δήλωσε ότι τα μέτρα θα επανεξετασθούν εφ όσον έχουν γραπτά τα αιτήματα των κατοίκων.
 Στην επιτροπή αγώνα τον μόνο επαγγελματία


text:
αλιέα που ήξερε τα προβλήματα που αντιμετωπίζουν οι ελεύθεροι αλιείς στις λιμνοθάλασσες, δεν τον άφησαν να μιλήσει οι «επαγγελματίες πολιτευτές» της επιτροπής αγώνα. Έτσι καπελώθηκε ακόμη μια προσπάθεια των κατοίκων της περιοχής να αναδείξουν τα πραγματικά προβλήματα που έχουν οι επαγγελματίες ελεύθεροι αλιείς που ψαρεύουν στις λιμνοθάλασσες.
 Ο Σύλλογος Ελευθέρων Αλιέων Ανέζας με επιστολή του στον Φορέα Διαχείρισης Αμβρακικού, αναφέρει ότι το κυριότερο πρόβλημα των παραλίμνιων ελευθέρων αλιέων της περιοχής , είναι η προσκόμιση τιμολογίων αγοράς μηχανής για τα παλαιά σκάφη που έχουν εδώ και χρόνια στην κατοχή τους οι ψαράδες, για να μπορέσει το λιμεναρχείο να κάνει την προβλεπόμενη από τον νόμο καταμέτρηση και να εκδοθούν στη συνέχεια οι άδειες επαγγελματικών σκαφών εσωτερικών υδάτων.
 Το πρόβλημα μπορεί να ξεπεραστεί με πολιτική βούληση, δηλαδή αφού οι ψαράδες των παραλιμνίων χωριών έχουν κάνει ένορκες καταθέσεις στο Ειρηνοδικείο Άρτας όπου δύο μάρτυρες δηλώνουν ενόρκως ότι το σκάφος και η μηχανή του ανήκουν στους φερόμενους ως ιδιοκτήτες, η εκκρεμότητα αυτή μπορεί να ξεπεραστεί με απόφαση του Νομάρχη ή του Ν/Σ που να παρακάμπτει την προσκόμιση τιμολογίων για τις μηχανές των παλαιών σκαφών και έτσι όλοι οι επαγγελματίες αλιείς των παραλίμνιων χωριών να αποκτήσουν επαγγελματικές άδειες αλιείας εσωτερικών υδάτων.
 Οσον αφορά τους υπόλοιπους συγκεντρωθέντες, μερικοί από τους οποίους ήταν συνταξιούχοι του δημοσίου αλλά και εργαζόμενοι με πλήρη απασχόληση στον ιδιωτικό τομέα, βάσει της υπάρχουσας και προϋπάρχουσας νομοθεσίας δεν έχουν το δικαίωμα να βγάλουν επαγγελματικές άδειες αλιείας ούτε στη θάλασσα αλλά ούτε και στις λιμνοθάλασσες αλλά και δεν επιτρέπεται να αλιεύουν με ερασιτεχνικές άδειες σε μισθωμένες λιμνοθάλασσες. Για όλες τις παραπάνω λεπτομέρειες πρέπει ο Φορέας να ενημερώσει τους κατοίκους της περιοχής, γιατί η παραπληροφόρηση οργιάζει σε όλα τα χωριά του κάμπου της Άρτας.
 Ακολουθεί η επιστολή του συλλόγου των ψαράδων Ανέζας
 Σύλλογος Ελευθέρων Αλιέων Ανέζας
 47100 Ανέζα – Δήμος Αμβρακικού
 Αρ. Πρ. 62/01.07.10
 Φορέα Διαχείρισης Υγροτόπων Αμβρακικού
 Υπ όψη προέδρου κου Αλμπάνη Τριαντάφυλλου
 Κατσιμήτρου και Κομμένου 1
 κοιν. - Νομάρχη Άρτας
 - Λιμεναρχείο Πρέβεζας
 - Μ.Μ.Ε
 Θέμα :Επαγγελματικές άδειες αλιείας εσωτερικών υδάτων.
 Σχετικά με το παραπάνω θέμα και τις ρυθμίσεις που ανακοινώσατε για τις λιμνοθάλασσες, θέλουμε να σας ενημερώσουμε ότι το κυριότερο πρόβλημα που αντιμετωπίζουν τα μέλη μας για την απόκτηση άδειας αλιείας σκάφους στα εσωτερικά ύδατα είναι η προσκόμιση τιμολογίων μηχανής για τα παλαιά σκάφη - γαϊτες που έχουν στη κατοχή τους και με τα οποία ψαρεύουν μέχρι σήμερα με την ανοχή των λιμενικών αρχών.
 Επειδή οι άδειες εσωτερικών υδάτων είναι νομαρχιακές και δεν εμπίπτουν στο κοινοτικό μητρώο σκαφών, μπορεί να ρυθμιστεί η εκκρεμότητα της προσκόμισης τιμολογίων για τις μηχανές των παλαιών σκαφών με την προσκόμιση ένορκης βεβαίωσης από το ειρηνοδικείο Άρτας και την απόφαση του Νομάρχη ή του Ν/Σ, ούτως ώστε το λιμεναρχείο να κάνει την προβλεπόμενη από τον νόμο καταμέτρηση χωρίς την προσκόμιση τιμολογίων αγοράς των μηχανών και στη συνέχεια να εκδοθούν οι επαγγελματικές άδειες σκαφών εσωτερικών υδάτων.
 Είμαστε στη διάθεσή σας για κάθε περαιτέρω διευκρίνιση επι του θέματος.
 Κοτσαρίνης Ανδρέας
 Αναρτήθηκε από Σύλλογος Ενεργών Πολιτών Περιοχής Αμβρακικού στις 11:36 μ.μ. Δεν υπάρχουν σχόλια:
 Κυρία Υπουργέ, κύριοι βουλευτές βγάλτε ΤΩΡΑ τις δεξαμενές


text:
καυσίμων απο τον Αμβρακικό, γιατί αύριο θα είναι αργά
 Να πιέσουμε όλοι μαζί τώρα να φύγουν όλες οι δεξαμενές καυσίμων απο τον Αμβρακικό, γιατί αύριο πιθανόν να είναι αργά και δεν θα υπάρχει καμία δικαιολογία για όλους τους αρμόδιους. Ακολουθεί επιστολή των Ενεργών Πολιτών προς την κα Υπουργό και βουλευτές.
 Αρ. Πρ. 07/20.06.10
 Προς 1. Υπουργό Περιβάλλοντος, Ενέργειας και Κλιματικής Αλλαγής
 2. Βουλευτές νομών Άρτας, Αιτωλοακαρνανίας και Πρέβεζας
 κοιν. -Μ.Μ.Ε.
 Θέμα: Άμεση απομάκρυνση όλων των δεξαμενών καυσίμων από τον Αμβρακικό.
 Κυρία Υπουργέ, κύριοι Βουλευτές,
 Η πρόσφατη διαρροή μαζούτ στον ποταμό Άραχθο, πρέπει να μας αφυπνίσει και να δράσουμε όλοι μαζί για την άμεση απομάκρυνση όλων των δεξαμενών καυσίμων από τον κλειστό Αμβρακικό Κόλπο.
 Την τελευταία 10ετία είχαμε 7 προσαράξεις δεξαμενόπλοιων μέσα στον Αμβρακικό και σε μια απ αυτές το πλοίο μετέφερε υγρή πίσσα, αλλά ευτυχώς επικρατούσαν ευνοϊκές καιρικές συνθήκες και δεν προκλήθηκε διαρροή και οικολογική καταστροφή.
 Δεν μπορούμε όμως να ρισκάρουμε κάθε φορά και να επαναπαυόμαστε ότι δεν πρόκειται να συμβεί αυτό το κακό εδώ σ εμάς. Η οικολογική καταστροφή στο Κόλπο του Μεξικού και το κόστος της όποιας αποκατάστασης του θαλάσσιου περιβάλλοντος είναι τεράστιο και αμφίβολο μετά από πόσα χρόνια μπορεί να επανακάμψει το οικοσύστημα της περιοχής. Η οικολογική καταστροφή που προκάλεσε η βύθιση του δεξαμενόπλοιου ΕΡΡΙΚΑ σε ανοικτό ωκεανό στις ακτές της Γαλικίας στην Ισπανία είχαν τεράστιες επιπτώσεις στο οικοσύστημα της περιοχής.
 Εμείς τι περιμένουμε και δεν απομακρύνουμε τις δεξαμενές καυσίμων μέσα από ένα κλειστό προστατευόμενο Κόλπο;
 Παρακαλούμε κυρία Υπουργέ και κύριοι βουλευτές να δρομολογήσετε άμεσα την απομάκρυνση όλων των δεξαμενών καυσίμων από τον Αμβρακικό, γιατί οι ευθύνες σε μια ενδεχόμενη οικολογική καταστροφή θα είναι μεγάλες και οι βλάβες στο οικοσύστημα του Αμβρακικού μη αναστρέψιμες.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 1:29 π.μ. Δεν υπάρχουν σχόλια:
 Να φύγουν όλες οι δεξαμενές καυσίμων ΤΩΡΑ απο τον Αμβρακικό Κόλπο
 Η διαρροή μαζούτ από το εργοστάσιο ΕΣΠΕΡΙΔΑ στον Άραχθο πρέπει να μας αφυπνίσει και να αντιδράσουμε ΟΛΟΙ ΜΑΖΙ σ αυτούς τους πολιτικάντηδες γύρω από τον Αμβρακικό που θέλουν να μας κρατούν «κοιμισμένους».
 Η σοφή λαϊκή παροιμία λέει «κάλλιο το προλαμβάνειν ή το θεραπεύειν» και η σημερινή κυβέρνηση πρέπει να κάνει την υπέρβαση και να απομακρύνει τις δεξαμενές καυσίμων ΤΩΡΑ αν θέλει να κάνει τη διαφορά από τη Νέα Δημοκρατία, η οποία μας χάϊδευε τα αυτιά υποσχόμενη ότι θα φύγουν οι δεξαμενές καυσίμων και θα εισέρχονται μόνο δυπύθμενα δεξαμενόπλοια στον Κόλπο και με την ΚΥΑ που θεσμοθέτησε νομιμοποίησε δεξαμενές καυσίμων 300 κυβικών μέτρων (300.000 λίτρα) και δεν έθεσε καν τον όρο να εισέρχονται μόνο δυπύθμενα δεξαμενόπλοια, οπότε στον Αμβρακικό σήμερα εισέρχεται όποιο σαπιοκάραβο θέλει.
 Η ευθύνη των κυβερνώντων του ΠΑΣΟΚ σε μια ενδεχόμενη οικολογική καταστροφή από τις δεξαμενές καυσίμων ή τα δεξαμενόπλοια θα είναι τεράστια και δεν πρέπει να πιαστεί «ΟΜΗΡΟΣ» από τα οικονομικά συμφέροντα ολίγων τοπικών στελεχών του.
 Η τοποθέτηση του Νομάρχη Άρτας για την διαρροή μας προκαλεί δέος, όταν λέει ότι δεν ήταν δική του αρμοδιότητα, αλλά ανέλαβε πρωτοβουλία από μόνος του. Επιτέλους ποιος είναι ο αρμόδιος σ αυτό τον τόπο. Σχεδόν όλες οι βιομηχανίες της περιοχής μας


text:
χρησιμοποιούν μαζούτ ως καύσιμη ύλη, παρότι βρίσκονται εντός των ζωνών του Εθνικού Πάρκου, ακόμη και τα τυροκομεία, που όταν λειτουργούν τους καυστήρες τους ντουμανιάζουν όλες οι γύρω περιοχές με όλες τις επιπτώσεις στην υγεία των κατοίκων που προκαλούν οι διοξίνες από τους καπνούς.
 Πολλές επιχειρήσεις της περιοχής διοχετεύουν ακατέργαστα τα υγρά τους απόβλητα στις τάφρους και τα ποτάμια τις νυκτερινές ώρες (όταν δεν λειτουργούν οι υπηρεσίες) και η νομοθεσία απαιτεί επαυτοφόρω εντοπισμό ρύπανσης για να επιβληθούν κυρώσεις. Από το 2004 ζητάμε ακόμη και σήμερα τακτικούς και εκτάκτους ελέγχους εφαρμογής των περιβαλλοντικών όρων όλων των επιχειρήσεων που δραστηριοποιούνται στην ευρύτερη λεκάνη απορροής του Αμβρακικού για να προλαμβάνονται κρούσματα ρύπανσης. Οι νομαρχιακές αυτοδιοικήσεις και των τριών νομών δεν έχουν επιβάλλει και υλοποιήσει κανένα πρόστιμο για μη εφαρμογή περιβαλλοντικών όρων την τελευταία δεκαετία ,οπότε υπάρχει μια άτυπη ασυλία στην παρανομία.
 Στην προκειμένη περίπτωση ο ιδιοκτήτης της ΕΣΠΕΡΙΔΑΣ ομιλεί για δολιοφθορά και με μια μήνυση κατ αγνώστων επιδιώκει άφεση αμαρτιών και έτσι «ούτε γάτος ούτε ζημιά». ΕΛΛΑΣ το μεγαλείο σου, βασίλεμα δεν έχει!!!!!!
 Αναρτήθηκε από Σύλλογος Ενεργών Πολιτών Περιοχής Αμβρακικού στις 12:16 π.μ. Δεν υπάρχουν σχόλια:
 Ακόμη μερικές φωτογραφίες
 Να γίνουμε ΟΛΟΙ ΜΑΣ Ενεργοί Πολίτες
 Κυριακή πρωϊ 13 Ιουνίου 2010 και 3 αλιευτικά, 3 ερασιτεχνικά και το σκάφος του Φορέα Διαχείρισης, ξεκίνησαν στις 10.30 από το λιμάνι της Κορωνησίας για τον καθαρισμό των νησιών του Αμβρακικού Κόλπου με επιβάτες Ενεργούς Πολίτες, Ψαράδες της Ομοσπονδίας Αλιευτικών Συλλόγων Ηπείρου και φύλακες του Φορέα Διαχείρισης.
 Πριν την αναχώρηση μοιράστηκαν σε κάθε σκάφος σακούλες σκουπιδιών γίγας και γάντια μιάς χρήσης. Στις 10.45 τα σκάφη προσέγγισαν τα νησιά Άγιος Αντώνιος, Παναγιά, Βλάχο, Βουσνάρα, Μητσόπουλοι και κατέληξαν όλα μαζί στο μεγαλύτερο νησί του Αμβρακικού την Βουβάλα (δόθηκε αυτή η ονομασία επειδή μοιάζει με Βουβάλι και Βάλα κατά τους ψαράδες) η οποία έχει στο κέντρο της μια μικρή λιμνοθάλασσα. Η προσέγγιση ήταν λίγο δύσκολη γιατί στα περισσότερα νησιά υπάρχουν βράχια γύρω τους και υπήρχε κίνδυνος να προκληθούν ζημιές στα σκάφη.
 Ευτυχώς αυτή τη φορά ο καιρός ήταν θαυμάσιος, επικρατούσε απόλυτη νηνεμία ως και τις 13.30, οπότε συγκεντρώθηκαν συνολικά 39 γεμάτες σακούλες γίγας, οι οποίες δέθηκαν με σχοινιά για να μη σκορπιστούν στην μεταφορά και φορτώθηκαν στα δύο αλιευτικά που ήρθαν από το αλιευτικό καταφύγιο Σαλαώρας (και εδώ θέλω να ευχαριστήσω του δύο προέδρους Παναγιώτου Σωτήριο και Κοτσαρίνη Ανδρέα των αλιευτικών συλλόγων Ανέζας που παρότι ξενύχτησαν ψαρεύοντας όλο το Βράδυ συμμετείχαν σε αυτή τη δράση).
 Συνολικά 32 γεμάτοι σάκοι ξεφορτώθηκαν στο αλιευτικό καταφύγιο της Σαλαώρας όπου θα ενημερωθεί ο δήμος Αμβρακικού για την αποκομιδή και 7 σάκοι στο λιμάνι της Κορωνησίας. Το σύνολο των σκουπιδιών ήταν ως επι το πλείστον πλασικά μπουκάλια νερού και αναψυκτικών, γυάλινες φιάλες αλκοολούχων και κατεστραμμένα δίχτυα και σημαδούρες ψαράδων. Στα νησιά υπήρχαν πολλές φωλιές από θαλασσοπούλια και δόθηκε προσοχή να μη σπάσουν τα αυγά που υπήρχαν σε αυτές. Στο νησί Παναγιά ένα αηδόνι μας ευχαρίστησε με το μελωδικό του κελάηδημα για αυτή τη δράση μας.
 Επειδή εξαντλήθηκαν όλες οι σακούλες σκουπιδιών, ο καθαρισμός σταμάτησε στις 13.30, οπότε έμειναν τα νησιά Κέφαλος, Γαϊδουρονήσι και Περανησί για ένα άλλο


text:
Σαβατοκύριακο.
 Το μήνυμα αυτής της δράσης μας, είναι να γίνουμε όλοι μας Ενεργοί Πολίτες και να προσθέτουμε κάθε φορά ο καθένας μας ένα μικρό πετραδάκι στο οικοδόμημα αυτό που λέγεται Προστασία του Αμβρακικού Κόλπου.
 Βέβαια το μεγαλύτερο μερίδιο ευθύνης το έχει η Πολιτεία, η οποία πρέπει επιτέλους να αποφασίσει να απομακρύνει τις δεξαμενές καυσίμων και τις ιχθυοκαλλιέργειες από τον κλειστό Αμβρακικό Κόλπο, να κατασκευάσει αποχετευτικά δίκτυα και βιολογικούς καθαρισμούς σε παραθαλάσσιες πόλεις και οικισμούς και να αποφασίσει να ασκήσει αποτελεσματικό έλεγχο σε όλες τις επιχειρήσεις που δεν λειτουργούν τους βιολογικούς καθαρισμούς για να αυξήσουν τα κέρδη τους, διοχετεύοντας τα υγρά τους απόβλητα ακατέργαστα στις τάφρους και τα ποτάμια. Δυστυχώς την τελευταία δεκαετία δεν έχει επιβληθεί και υλοποιηθεί κανένα πρόστιμο από καμία νομαρχιακή αυτοδιοίκηση, και έτσι υπάρχει μια άτυπη ασυλία στην παρανομία για καθαρά ψηφοθηρικούς λόγους. Οσον αφορά τον εθελοντισμό χωρίς ιδιοτέλεια είναι άγνωστη έννοια για τους κατοίκους της περιοχή μας.
 Ευχαριστούμε όλους όσους έλαβαν μέρος σ αυτή την δράση μας για την ανιδιοτελή προσφορά τους. Τους αξίζουν συγχαρητήρια.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 9:28 π.μ. Δεν υπάρχουν σχόλια:
 ΚΥΡΙΑΚΗ 13 ΙΟΥΝΙΟΥ Ο ΚΑΘΑΡΙΣΜΟΣ ΤΩΝ ΝΗΣΙΏΝ ΤΟΥ ΑΜΒΡΑΚΙΚΟΥ
 Αυτή την Κυριακή 13 Ιουνίου 2010 θα γίνει ο καθαρισμός των νησιών του Αμβρακικού.
 Τόπος συγκέντρωσης το λιμάνι της Κορωνησίας ώρα 10.00 π.μ.
 Φορέστε βερμούδες, καπέλο, παντόφλες και καλή διάθεση και ελάτε για μιά μίνι κρουαζιέρα στον Αμβρακικό. Σας περιμένουμε!!!!
 Αναρτήθηκε από Σύλλογος Ενεργών Πολιτών Περιοχής Αμβρακικού στις 8:50 π.μ. Δεν υπάρχουν σχόλια:
 Αναβολή καθαρισμού νησιών του Αμβρακικού λόγω βροχής.
 Η φύση διάλεξε να γιορτάσει με το δικό της τρόπο (βροχή) την Παγκόσμια Ημέρα Περιβάλλοντος και έτσι δεν έγινε η δράση του καθαρισμού των νησιών του Αμβρακικού από τους Ενεργούς Πολίτες και τους Ψαράδες του Αμβρακικού.
 Ο καθαρισμός θα γίνει την αμέσως επόμενη ΚΥΡΙΑΚΗ 13 ΙΟΥΝΙΟΥ 2010 .
 ΤΟΠΟΣ ΣΥΓΚΕΝΤΡΩΣΗΣ ΤΟ ΛΙΜΑΝΙ ΚΟΡΩΝΗΣΙΑΣ ΩΡΑ 10.00 π.μ.
 Οι Φίλοι που θέλουν να γνωρίσουν τα πανέμορφα καταπράσινα νησιά του Αμβρακικού από κοντά θα έχουν επομένως την ευκαιρία την προσεχή Κυριακή 13 Ιουνίου.
 Επ ευκαιρία της Παγκόσμιας Ημέρας Περιβάλλοντος ας αναλογιστεί ο καθένας μας πως μπορεί να συμβάλλει με τον δικό του τρόπο στην προστασία του, καθώς η επιβίωση του ανθρώπου εξαρτάται από την επιβίωση του περιβάλλοντος και η επιβίωση του περιβάλλοντος εξαρτάται από την δράση ΟΛΩΝ μας. Πρέπει λοιπόν όχι μόνο να μιλάμε για προστασία αλλά να το κάνουμε πράξη στην καθημερινότητά μας και να συμμετέχουμε σε συλλογικούς φορείς που αγωνίζονται εθελοντικά για την προστασία του. Οι καιροί είναι δύσκολοι αλλά ο καθένας μας ας προσπαθήσει να κρατήσει τον πήχη ψηλά, γιατί αφορά την ποιότητα της ζωής μας.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 1:08 π.μ. Δεν υπάρχουν σχόλια:
 Μήνυμα εθελοντισμού και προστασίας
 Παγκόσμια ημέρα Περιβάλλοντος το Σάββατο 05 Ιουνίου και οι Ενεργοί Πολίτες μαζί με τους Ψαράδες, μας προτρέπουν να γίνουμε έστω και για μιά μέρα ΟΛΟΙ εθελοντές και να βοηθήσουμε για τον καθαρισμό των νησιών του Αμβρακικού. Ακολουθεί ανακοίνωση.
 ΚΑΛΕΣΜΑ ΓΙΑ ΕΘΕΛΟΝΤΙΣΜΟ
 Στα πλαίσια εορτασμού της Παγκόσμιας Ημέρας Περιβάλλοντος και του μηνύματος του εθελοντισμού για δράσεις προστασίας, οι


text:
Ενεργοί Πολίτες Περιοχής Αμβρακικού και η Ομοσπονδία Αλιευτικών Συλλόγων Ηπείρου, καλούν τα μέλη και τους φίλους που αγαπούν τον Αμβρακικό να συμμετάσχουν στον καθαρισμό των νησιών του Αμβρακικού Κόλπου
 Το Σαββατο 05 Ιουνίου 2010
 Τόπος συγκέντρωσης το Λιμάνι Κορωνησίας ώρα 10.00 π.μ.
 Από το λιμάνι της Κορωνησίας με σκάφη ερασιτεχνικά και αλιευτικά θα πάμε να καθαρίσουμε τα 7 νησιά της Κορωνησίας ως επίσης τον Κέφαλο και το Γαϊδουρονήσι.
 Ραντεβού όλοι στην Κορωνησία για να περάσουμε το μήνυμα του εθελοντισμού. Τηλέφωνο επικοινωνίας 6972131798.
 Οι Πρόεδροι Παύλος Χαραλάμπους και Μενέλαος Τσιώλης
 Αναρτήθηκε από Σύλλογος Ενεργών Πολιτών Περιοχής Αμβρακικού στις 9:01 μ.μ. Δεν υπάρχουν σχόλια:
 Οι προτάσεις των ψαράδων για το ΑΝΑΣΑ
 471 00 Ανέζα – ΑΡΤΑ Τηλ.Φαξ 2681042271
 Αρ. Πρ. 11/20.05.10
 1. Γενική Γραμματέα Περιφέρειας Ηπείρου
 2. ΥΠΟΙΑΝ κον Κων/νον Αρβανίτη
 3. Βουλευτές νομών Άρτας και Πρέβεζας
 4. Νομάρχη Άρτας
 5. Νομάρχη Πρέβεζας
 6. Περιφερειακό Συμβούλιο Ηπείρου
 7. Νομαρχιακό Συμβούλιο Άρτας
 8. Νομαρχιακό Συμβούλιο Πρέβεζας
 Θέμα: Προτάσεις της Ομοσπονδίας για το πρόγραμμα ΑΝΑΣΑ για τον Αμβρακικό
 Στα πλαίσια της διαβούλευσης με τους Φορείς της περιοχής σας αποστέλλουμε τις προτάσεις μας για το νομοσχέδιο του ΥΠΟΙΑΝ .
 1. Εχει αποδειχθεί από μελέτες τόσο του πανεπιστημίου Ιωαννίνων όσο και των Πατρών, ότι οι ιχθυοκαλλιέργειες επιβαρύνουν τον Αμβρακικό με οργανικά φορτία (τροφές που πέφτουν στο βυθό κάτω από τις μονάδες, κόπρανα τόνων ψαριών, αντιβιοτικά και χαλκούχες ενώσεις) έχουν ένα μεγάλο μερίδιο ευθύνης για τις ανοξικές μάζες του Αμβρακικού και επηρεάζουν τις κινήσεις των ελευθέρων ψαριών ειδικά οι μονάδες που βρίσκονται στο δίαυλο από τον Αγιο θωμά και Άκτιο ως τη Λασκάρα και Παναγιά Βόνιτσας. Επειδή όλες οι ιχθυοκαλλιέργειες του Αμβρακικού δεν λειτουργούν σε νόμιμο ευρωπαϊκό πλαίσιο (δεν ανήκουν σε ΠΟΑΥ), μπορούν να δοθούν κίνητρα μετεγκατάστασης εκτός Αμβρακικού και έτσι αφενός ελαττώνουμε τα οργανικά φορτία του Αμβρακικού και δεν επηρεάζεται η πορεία αναζήτησης τροφής στα ενδότερα του Κόλπου των ελευθέρων ψαριών και αφετέρου οι ιχθυοκαλλιεργητές δεν θα κινδυνεύουν να καταστραφούν οικονομικά από τους μαζικούς θανάτους εξ αιτίων των ανοξικών μαζών.
 Κατασκευή βιολογικών καθαρισμών στις αποστραγγιστικούς τάφρους που εκβάλλουν στον Αμβρακικό και σε αποχετευτικά δίκτυα για τα αστικά λύματα.
 Απομάκρυνση βυθισμένων τσιμεντομπλοκ και άνοιγμα των βουλωμένων γεφυριών του λιμανιού της Πρέβεζας, διάνοιξη και εκβάθυνση του στομίου στη θέση Πούντα του Ακτίου και αποκατάσταση θαλάσσιου χώρου της μαρίνας «Κλεοπάτρα» του Ακτίου και ένταξη του στομίου στις προστατευόμενες ζώνες του Εθνικού Πάρκου.
 Καταγραφή των ρυπογόνων και κλείσιμο όλων των παράνομων αγωγών αποβλήτων επιχειρήσεων της ευρύτερης λεκάνης απορροής.
 Απομάκρυνση των δεξαμενών καυσίμων από τον Αμβρακικό και εως ότου γίνει αυτό να μπαίνουν μόνο δυπύθμενα δεξαμενόπλοια και να γίνει ένας σταθμός ελέγχου – υποδοχής των δυπύθμενων δεξαμενόπλοιων που μπαινοβγαίνουν στον Κόλπο, για να μη αδειάζουν απόβλητα σεντίνας και υπόλοιπα των δεξαμενών τους μέσα στον Αμβρακικό.
 Καθαρισμός εκβολικών στομίων του Αράχθου και του Λούρου με βυθοκόρο, για να υπάρχει καλύτερη ροή προς την θάλασσα αλλά και για να γίνουν επισκέψιμα από περιηγητές.
 Ο νομός Άρτας στερείται παντελώς αλιευτικών καταφυγίων και στο μοναδικό της Κορωνησίας δεν μπορεί να δέσει σκάφος με βύθισμα άνω της ενός μέτρου. Επομένως πρόβολοι για να μη μπαζώνονται από


text:
τα κύματα των τάφρων Σαλαώρας, Φιδοκάστρου-Κοχλιά, Πλατανάκι και λιμάνια Λάκκων Πρέβεζας, Σαλαώρας επειδή έχει ήδη βάθος 4 μέτρα και είναι ήδη μισοκατασκευασμένο, Κορωνησίας το οποίο θα μπαζώνει συνέχεια από τους κυματισμούς και Κόπραινας πρέπει να ενταχθούν στο πρόγραμμα. Επίσης πίσω από την Κορωνησία και την τοποθεσία «πεθαμένοι» να κατασκευασθούν δύο πλωτές εξέδρες για να μπορούν να δένουν οι ψαράδες όταν ξεψαρίζουν τα δίχτυα τους στη περίοδο αλιείας της γαρίδας και να εξοικονομούν καύσιμα και χρόνο αλλά και ιστιοφόρα περιηγητών. Το ίδιο μπορεί να γίνει και στη Κόπραινα και έτσι αποφεύγουμε την τσιμεντοποίηση των ακτών.
 Οι παρεμβάσεις που θα γίνουν στις λιμνοθάλασσες να είναι τέτοιες ώστε να μην αποκοπούν από το υπόλοιπο οικοσύστημα.
 Να εξεταστεί στα πλαίσια της ενίσχυσης ανταγωνιστικότητας του προγράμματος η οικονομική ενίσχυση των επαγγελματιών ψαράδων για την αντικατάσταση σκάφους και μηχανής.
 Να επαναλειτουργήσει ο ιχθυογενετικός σταθμός Πωγωνίτσας και να εκτρέφει αποκλειστικά γόνο που θα παίρνεται από αυγομένα ενδημικά ψάρια και γαρίδες του Αμβρακικού, για των εμπλουτισμό της θάλασσας του Αμβρακικού και των λιμνοθαλασσών του και να ελέγχεται από Φορείς της περιοχής για να μη φθάσει το σημερινό απαράδεκτο επίπεδο λειτουργίας του.
 Να ενταχθεί η ευρύτερη περιοχή του Αμβρακικού σε πρόγραμμα απονιτροποίησης και να δοθεί έμφαση σε βιολογικά και παραδοσιακά αγροτικά προϊόντα που δεν ρυπαίνουν το περιβάλλον.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 11:54 μ.μ. Δεν υπάρχουν σχόλια:
 ΔΡΟΥΝ ΑΝΕΞΕΛΕΓΚΑ
 Η έλλειψη ελέγχων από την Πολιτεία στις ιχθυοκαλλιέργειες του Αμβρακικού Κόλπου έχει αποθρασύνει του ιχθυοκαλλιεργητές. Έτσι μονάδες μετά την άλωση του φυσικού του πλούτου εγκαταλείπουν τον Κόλπο χωρίς να αποκαταστήσουν και καθαρίσουν το θαλάσσιο περιβάλλον. Μυδοκαλλιέργειες παρατημένες εδώ και χρόνια και κανείς δεν συγκινείται. Πλυντήρια με τοξικά ρίχνουν τα απόβλητα μέσα στον Κόλπο. Προβολείς μεγάλης ισχύος κάνουν την νύχτα μέρα και τυφλώνουν τους επαγγελματίες ψαράδες με κίνδυνο να προκληθεί ατύχημα.. Δεν τους αρκούν τα ψάρια που εκτρέφουν αλλά αλιεύουν παράνομα και τα ελεύθερα σύμφωνα με καταγγελίες Πρεβεζιάνων ψαράδων.
 Ο μοναδικός έλεγχος είναι η προσκόμιση των τιμολογίων αγοράς γόνου και ιχθυοτροφών για σφράγιση στις Δ/νσεις Αλιείας. Το τι γίνεται μετά, πόσο γόνο έχουν μέσα στα κλουβιά, τι τροφές τα ταϊζουν, τι κάνουν τα ψόφια ψάρια ένας «θεός ξέρει» καθώς δεν γίνονται τακτικοί έλεγχοι πάνω σε κάθε μονάδα. Γι αυτό και στις μονάδες Μενιδίου όπου είχαμε τους μαζικούς θανάτους, ενώ οι υπηρεσίες είχαν στα χαρτιά τους 150 τόνους για κάθε μονάδα προέκυψαν 300 τόνοι για την κάθε μία, με όλες τις επιπτώσεις στον Αμβρακικό αλλά και εθνική οικονομία. Όταν έχεις 150 τόνους στα χαρτιά ,πώς διακινείς στην αγορά τους υπόλοιπους 150; Πεδίο έρευνας για το ΣΔΟΕ.
 Όχι μόνο δεν «πλήρωσε» κανένας τους αλλά αποζημιώθηκαν και από την Πολιτεία.
 Σε μελέτη που έγινε το 2007 στο νομό Πρέβεζας , στις 10 μονάδες οι δύο είχαν θετικά αποτελέσματα, οι άλλες 8 αρνητικά. Πως είναι δυνατόν να λειτουργείς μια επιχείρηση με ζημιές; Μήπως η παραοικονομία ζεί και βασιλεύει;
 Ένα σταθμό μέτρησης εδέησε να τοποθετήσει η Νομαρχία Άρτας στη θέση Παναγιά κοντά σε κάποια μονάδα και πήγαν να τον καταστρέψουν. Ζημιά 10.000,00 ευρώ.
 Σε μια εποχή που οι ψαράδες βγάζουν κραυγή αγωνίας εξ


text:
αιτίας της υποβάθμισης του Κόλπου και της έλλειψης ιχθυοαποθεμάτων, η Πολιτεία τηρεί «σιγή ιχθύος».
 Ακολουθεί επιστολή των ψαράδων προς τις υπηρεσίες.
 Αρ. Πρ. 10/19.05.10
 1. Νομαρχιακή αυτοδιοίκηση Πρέβεζας
 Δωδώνης 37, 48100 ΠΡΕΒΕΖΑ
 Φαξ 2682023581
 2. Νομαρχιακή Αυτοδιοίκηση Αιτωλοακαρνανίας
 Τμήμα Αλιείας Βόνιτσας Φαξ 2631055263
 κοιν. - Δ/νση Γεωργικής Ανάπτυξης Περιφέρειας Ηπείρου Φαξ 2651027631
 - Δ/νση Γεωργικής Ανάπτυξης Περιφέρειας Δυτ. Ελλάδας Φαξ26104386616
 - Λιμεναρχείο Πρέβεζας Φαξ 2682028854
 Θέμα :Παράνομη αλιεία ελευθέρων ψαριών από Ιχθυοκαλλιεργητές.
 Παρότι έχουμε απευθυνθεί και στο παρελθόν για το παραπάνω θέμα , οι επαγγελματίες ψαράδες της Πρέβεζας και μέλη της Ομοσπονδίας μας, διαμαρτύρονται ότι ιχθυοκαλλιεργητές της περιοχής εξακολουθούν να αλιεύουν παρανόμως τα ελεύθερα ψάρια που περιφέρονται στα κλουβιά για τροφή και τα πωλούν στην αγορά, ασκώντας κατ αυτόν τον τρόπο αθέμιτο ανταγωνισμό στους ιδίους αλλά και παραβιάζοντας την υπάρχουσα νομοθεσία, που απαγορεύει αυστηρά την αλιεία ελευθέρων ψαριών από ιχθυοκαλλιεργητές.
 Επίσης παρότι απευθυνθήκαμε με το υπ αρ.03/10.02.10 έγγραφό μας για την μετεγκατάσταση της μονάδας ΝΗΚΤΙΩΝ και αν έχετε μεριμνήσει για τον καθαρισμό και αποκατάσταση του θαλάσσιου χώρου όπως προβλέπεται στους περιβαλλοντικούς όρους, δεν έχουμε πάρει καμία απάντηση.
 Παρακαλούμε όπως ενεργήσετε τα δέοντα για την αποκατάσταση της ευνομίας στο χώρο ευθύνης σας, πριν αναγκαστούμε να προσφύγουμε σε ένδικα μέσα.
 Μενέλαος Τσιώλης
 Αναρτήθηκε από Σύλλογος Ενεργών Πολιτών Περιοχής Αμβρακικού στις 12:12 π.μ. Δεν υπάρχουν σχόλια:
 Κατάληψη των γραφείων του Φορέα Αμβρακικού απο τους Ψαράδες
 Αντιπροσωπείες ψαράδων από τον Αμβρακικό, μελών της Ομοσπονδίας Αλιέων Ηπείρου έκαναν σήμερα 13 Μαϊου 2010, στις 12.00 το μεσημέρι συμβολική κατάληψη των γραφείων του Φορέα Διαχείρισης Υγροτόπων Αμβρακικού Κόλπου με συνθήματα «ΕΞΩ ΤΑ ΚΛΟΥΒΙΑ ΑΠΟ ΤΟΝ ΑΜΒΡΑΚΙΚΟ», «ΟΧΙ ΑΛΛΗ ΑΝΑΠΤΥΞΗ, ΖΗΤΑΜΕ ΠΡΟΣΤΑΣΙΑ», «ΔΕΞΑΜΕΝΕΣ ΚΛΟΥΒΙΑ ΝΑ ΦΥΓΟΥΝ ΑΠΟ ΤΟΝ ΚΟΛΠΟ ΠΡΙΝ ΝΑ ΕΙΝΑΙ ΑΡΓΑ» όπου επέδωσαν ψήφισμα στον συντονιστή του Φορέα να το προωθήσει προς κάθε αρμόδιο. Οι ψαράδες θεωρούν ότι μέσα από το ΑΝΑΣΑ προσπαθούν κάποιοι να νομιμοποιήσουν τις παράνομες ιχθυοκαλλιέργειες, τις οποίες οι ψαράδες κατονομάζουν ως κύριες υπεύθυνες για τις ανοξικές μάζες του Αμβρακικού Κόλπου. Στη κατάληψη συμμετείχε και αντιπροσωπία των Ενεργών Πολιτών Περιοχής Αμβρακικού με πανώ όπου ανέγραφε «ΑΝΑΠΤΥΞΗ ΕΙΝΑΙ Η ΠΡΟΣΤΑΣΙΑ ΤΟΥ ΑΜΒΡΑΚΙΚΟΥ ΚΟΛΠΟΥ», και δήλωσαν την συμπαράστασή τους στον αγώνα των ψαράδων. Ακολουθεί το ψήφισμα που παρέδωσαν στον Φορέα Διαχείρισης.
 Παρότι ο Αμβρακικός Κόλπος είναι υπερφορτωμένος από τα οργανικά φορτία διαφόρων δραστηριοτήτων και οι ψαράδες βρίσκονται σε οικονομική εξαθλίωση και στα πρόθυρα της ανεργίας, η Πολιτεία δείχνει να μην κατανοεί την κρισιμότητα της κατάστασης.
 Μερικοί «επιτήδειοι» που λυμαίνονται εδώ και χρόνια τον φυσικό του πλούτο και οι συνυπεύθυνοί τους, εξακολουθούν το βιολί τους.
 Έτσι στα πλαίσια της διαβούλευσης με τους Φορείς, άφησαν τους ψαράδες του Αμβρακικού (Ομοσπονδία Αλιευτικών Συλλόγων Ηπείρου) απ έξω.
 Το νομοσχέδιο του ΥΠΟΙΑΝ (ΑΝΑΣΑ) επαναλαμβάνει πολλάκις ως πηγές ρύπανσης του Κόλπου τα γεωργοκτηνοτροφικά απόβλητα και τα αστικά λύματα και δεν αγγίζει καθόλου τις θαλάσσιες υδατοκαλλιέργειες που είναι η κυριότερη πηγή οργανικών φορτίων και ρύπανσης και βρίσκονται στην καρδιά του Αμβρακικού Κόλπου.
 Το νομοσχέδιο αυτό επιχειρεί να νομιμοποιήσει όλες τις παρανομίες τους εντάσσοντάς τες σε Περιοχή Οργανωμένης Ανάπτυξης Υδατοκαλλιεργειών (ΠΟΑΥ) εντός του κλειστού Αμβρακικού Κόλπου.
 Κάποιους πολιτικούς παράγοντες της περιοχής πέριξ του


text:
Αμβρακικού που δήθεν κόπτονται για την προστασία του, και έχουν συνεχείς επαφές με την υπουργό Ανάπτυξης κα Λούκα Κατσέλη για την υλοποίηση του ΑΝΑΣΑ και «ανάπτυξη» της περιοχής, τους προειδοποιούμε ότι δεν θα ανεχθούμε άλλες μεθοδεύσεις-καταληστέψεις του φυσικού πλούτου του Αμβρακικού και θα μας βρίσκουν συνέχεια μπροστά τους.
 Σήμερα Πέμπτη 13 Μαϊου 2010 κάνουμε συμβολική κατάληψη των γραφείων του Φορέα Διαχείρισης Αμβρακικού στην Άρτα για να παραδώσουμε το παρόν ΨΗΦΙΣΜΑ-ΔΙΑΜΑΡΤΥΡΙΑ στο Πρόεδρο του Φορέα για να το προωθήσει στα συναρμόδια για την προστασία και ανάπτυξη του Αμβρακικού, Υπουργεία, Περιφέρειες, Νομάρχες.
 Κάτω τα χέρια από τον φυσικό πλούτο του Αμβρακικού.
 ΕΞΩ ΟΙ ΙΧΘΥΟΚΑΛΛΙΕΡΓΕΙΕΣ ΑΠΟ ΤΟΝ ΚΛΕΙΣΤΟ ΚΟΛΠΟ
 ΟΧΙ άλλη «ανάπτυξη»
 ΖΗΤΑΜΕ ΑΜΕΣΑ ΜΕΤΡΑ ΠΡΟΣΤΑΣΙΑΣ
 Αναρτήθηκε από Σύλλογος Ενεργών Πολιτών Περιοχής Αμβρακικού στις 4:58 π.μ. Δεν υπάρχουν σχόλια:
 Οι Προτάσεις και παρατηρήσεις των Ενεργών Πολιτών Για το νομοσχέδιο ΑΝΑΣΑ για τον Αμβρακικό και η νέα σύνθεση του Δ/Σ
 Συνεδρίασαν την Τρίτη 04 Μαϊου 2010 ώρα 20.30 τα νεοεκλεγέντα μέλη του Δ/Σ των Ενεργών Πολιτών Περιοχής Αμβρακικού στην Αρτα για την κατανομή καθηκόντων αλλά και για να γίνουν προτάσεις και παρατηρήσεις επί του νομοσχεδίου του Υπουργείου Ανάπτυξης ΑΝΑΣΑ για τον Αμβρακικό Κόλπο εν όψει των διαβουλεύσεων που πρόκειται να γίνουν τις αμέσως επόμενες μέρες στη Περιφέρεια Ηπείρου.
 Η σύνθεση του νέου Δ/Σ είναι η ακόλουθη:
 Αντιπρόεδρος Σκούρας Βαγγέλης
 Γραμματέας Θοδωρής Λάμπρος
 Ταμίας Λούσιας Νίκος
 Μέλος Κιτσαντά Λίτσα
 Μέλος Ντάλας Ζώης
 Μέλος Πανέλλης Νίκος
 Ο νεοεκλεγείς πρόεδρος αφού ευχαρίστησε τα μέλη του Δ/Σ για την ψήφο εμπιστοσύνης, παρουσίασε το νομοσχέδιο του ΥΠΟΙΑΝ για τον Αμβρακικό και τέθηκε προς συζήτηση αν το εργοστάσιο επεξεργασίας ζωϊκών αποβλητων και φλούδας πορτοκαλιού, που προβλέπεται μέσα από αυτό το νομοσχέδιο, πρέπει να λειτουργεί από κρατικό φορέα (ΤΕΔΚ ΑΡΤΑΣ), η ιδιωτικό φορέα. Μετά από διαλογική συζήτηση αποφασίστηκε ότι θα είναι πιο αποτελεσματικό αν λειτουργεί υπό δημόσιο φορέα, διότι ο ιδιώτης στην προσπάθεια να κερδίσει περισσότερα θα παραβιάζει περιβαλλοντικούς όρους επειδή δεν υπάρχει αποτελεσματικό σύστημα ελέγχου από την Πολιτεία στην περιοχή μας και η καλύτερη θέση είναι στο ΧΥΤΑ.
 Ακολουθεί στη συνέχεια η επιστολή με τις προτάσεις για το ΑΝΑΣΑ.
 471 00 Ανέζα – ΑΡΤΑ
 Site: www.amvrakikos-sos.blogspot.com Email:amvrakikos@gmail.com
 Αρ. Πρ. 05/05.05.10
 Προς Περιφέρεια Ηπείρου – Γραφείο κας Γενικής Γραμματέως
 Βορείου Ηπείρου 20 , 454 45 Ιωάννινα, Φαξ 2651031224
 Κοιν.: - ΥΠΟΙΑΝ – Γενική Δ/νση Αναπτυξιακού Προγρ. Περιφερειακής. Πολιτικής
 Δ/νση Δημοσίων Επενδύσεων
 - Βουλευτές Άρτας και Πρέβεζας
 - Φορέα Διαχείρισης Αμβρακικού Κόλπου
 Θέμα: Απόψεις, προτάσεις και παρατηρήσεις επί του νομοσχεδίου ΥΠΟΙΑΝ
 «ΑΝΑΣΑ» για τον Αμβρακικό Κόλπο.
 Κυρία Γενική Γραμματέα σας ευχαριστούμε για την αποστολή του σχεδίου νόμου του ΥΠΟΙΑΝ για την Αειφορική ΑΝάπτυξη στον Αμβρακικό (ΑΝΑΣΑ), στα πλαίσια της διαβούλευσης με τους Φορείς της περιοχής.
 Το οικοσύστημα του Αμβρακικού Κόλπου με το παραπάνω νομοσχέδιο πρέπει να αντιμετωπισθεί στο σύνολό του ως ενιαίο, όπου στόμιο Ακτίου-Πρεβέζης, θαλάσσια λεκάνη, λιμνοθάλασσες, ποταμοί, τάφροι απορροής και παράκτιες περιοχές βάσει της θεωρίας των συγκοινωνούντων δοχείων υφίστανται περιβαλλοντικές αλληλοεπιδράσεις.
 Μέσα σ αυτό το ενιαίο οικοσύστημα και κλειστό κόλπο, όπου πρόσφατες μελέτες απέδειξαν ότι η θαλάσσια λεκάνη καταλαμβάνεται κατά 70-80% από ανοξικές μάζες εξ αιτίας των πολλών οργανικών φορτίων


text:
και οι οποίες προκάλεσαν τους μαζικούς θανάτους των ψαριών ιχθυοκαλλιεργειών το 1998, 1999 και 2008 με όλες τις τραγικές συνέπειες τόσο για τους ιχθυοκαλλιεργητές όσο και για το περιβάλλον, δεν μπορεί να γίνεται μνεία για ανάπτυξη εντατικών υδατοκαλλιεργειών και ιχθυοκαλλιεργειών, πρόκειται για «αυτοκτονία».
 Τα οργανικά φορτία που προέρχονται από την χαμένη τροφή που δεν προλαβαίνει να καταναλωθεί, τα περιττώματα των ψαριών, τα αντιβιοτικά και τις χαλκούχες ενώσεις που χρησιμοποιούνται για την πλύση των διχτυών είναι πάρα πολλά.
 Ετσι 20 μονάδες (και όχι 13 που αναφέρονται στο νομοσχέδιο) και παραγωγή 9.000,0 τόνων ψαριών το χρόνο, επιβαρύνουν άμεσα τη θαλάσσια λεκάνη με 6.300,0 τόνους οργανικό φορτίο ήτοι την τελευταία 20ετία 126.000,0 τόνοι οργανικής ύλης επικάθεται στο βυθό του Αμβρακικού, η οποία όταν αποσυντίθεται – σαπίζει με την βοήθεια μικροβίων μετατρέπεται σε διοξείδιο του άνθρακα, άζωτο, υδρόθειο, μεθάνιο, φωσφορούχο υδρογόνο, λιπαρά οξέα ή αρωματικά και φαινόλες. Σε αυτές τις βιοχημικές διεργασίες καταναλώνεται σημαντική ποσότητα οξυγόνου. Το δε υδρόθειο παράγεται από το σάπισμα ζωϊκής ύλης και όχι φυτικής και τέτοια ύλη είναι τα ιχθυάλευρα-ζωάλευρα και ιχθυέλαια που περιέχονται στις ιχθυοτροφές. Επί πλέον αυτή η δραστηριότητα βρίσκεται σε αντίφαση με οικοτουριστικές δραστηριότητες, κολύμβηση και καταδύσεις που προτείνονται μέσα από το νομοσχέδιο.
 Προτείνουμε λοιπόν μέσα από το νομοσχέδιο να δοθούν οικονομικά κίνητρα μετεγκατάστασης στους ιχθυοκαλλιεργητές για να μεταφερθούν σε ανοιχτή θάλασσα εκτός Αμβρακικού και έτσι μειώνουμε γρήγορα και άμεσα τα οργανικά φορτία του Κόλπου αλλά και οι ιχθυοκαλλιεργητές δεν θα κινδυνεύουν να καταστραφούν οικονομικά από ξαφνικούς μελλοντικούς θανάτους ψαριών.
 Για την αύξηση των ιχθυοαποθεμάτων του Κόλπου μπορεί να αναπτυχθεί ο ιχθυογενετικός σταθμός Πωγωνίτσας Πρεβέζης με ενδημικά είδη, τόσο για τον εμπλουτισμό της θαλάσσιας λεκάνης όσο και των λιμνοθαλασσών και έτσι να αυξηθούν και οι θέσεις απασχόλησης στους συνεταιρισμούς και ελεύθερους αλιείς.
 Το στόμιο αποτελεί αναπόσπαστο κομμάτι του οικοσυστήματος και έτσι πρέπει να ενταχθεί στις ζώνες προστασίας του Εθνικού Πάρκου και παράλληλα μέσα από το ΑΝΑΣΑ ή άλλα προγράμματα ληφθούν μέτρα αποκατάστασης του θαλάσσιου χώρου από τις υφιστάμενες παράνομες κατασκευές και των προσχώσεων στη θέση Πούντα.
 Η μελέτη υδρολογικού ισοζυγίου λεκάνης Αμβρακικού (master plan) έγινε βάσει της υφιστάμενης κατάστασης που επικρατεί στο στόμιο και πρέπει οι προτάσεις αποκατάστασης να είναι τολμηρές (ακόμη και γκρέμισμα εγκαταστάσεων σε λιμάνι και μαρίνες) για την καλύτερη κυκλοφορία και ανακύκλωση των νερών του Κόλπου.
 Μέσα από την Στρατηγική Μελέτη Περιβαλλοντικών Επιπτώσεων όπου θεωρεί τους ποταμούς Άραχθο και Λούρο αναπόσπαστο τμήμα του οικοσυστήματος, πρέπει να αναδεικνύονται οι σοβαρές περιβαλλοντικές επιπτώσεις από την κατασκευή άλλων φραγμάτων και να αυξάνονται οι ποσότητες απορροής από την κατάντη των υπαρχόντων φραγμάτων για την αποκατάσταση του υδρολογικού ισοζυγίου του Κόλπου.
 Οι δεξαμενές καυσίμων αποτελούν μια βραδυφλεγή βόμβα που είναι έτοιμη ανα πάσα στιγμή να σκάσει και για αυτό πρέπει να απομακρυνθούν πριν να είναι αργά. Τα δεξαμενόπλοια που εισέρχονται πρέπει να είναι διπύθμενα και να υπάρχει σταθμός ελέγχου για να μη αδειάζουν σεντίνες και απόβλητα μέσα στον Κόλπο.
 Πρέπει να δοθεί προσοχή στην ανταγωνιστικότητα των επιχειρήσεων για να μην γίνει το οικοσύστημα βορά του επιχειρηματικού κέρδους.
 Οσον αφορά τις ΑΠΕ πρέπει να δοθούν κίνητρα για οικιακά φωτοβολταϊκά στους


text:
κατοίκους των προστατευομένων ζωνών και να αποφευχθούν τα αιολικά συστήματα καθώς ο κόλπος βρίσκεται στη διαδρομή των μεταναστευτικών πουλιών και μπορούν να προκληθούν θανατηφόρα ατυχήματα.
 Μέσα από αυτό το πρόγραμμα μπορούν να αναδειχθούν περιοχές φυσικής ομορφιάς και εμείς προτείνουμε να ανακηρυχθεί το δάσος με το λόφο της Σαλαώρας ως περιοχή ωραίου κάλους και να κηρυχθεί προστατευόμενη, καθώς υπάρχουν σ αυτό παράνομες τσιμεντοκατασκευές σταυλισμού ζώων. Επίσης το Κέντρο Πληροφόρησης Σαλαώρας είναι εδώ και 5 χρόνια κλειστό και χρήζει άμεσης συντήρησης επειδή έχουν σαπίσει τα πορτοπαράθυρα και γίνει επισκέψιμο για το περιηγητικό κοινό.
 Τέλος θεωρούμε την αμοιβή του τεχνικού συμβούλου 10.000.000,00 ευρώ σε περίοδο λιτότητας και οικονομικής κρίσης υπερβολική.
 Είμαστε στη διάθεσή σας για κάθε περαιτέρω πληροφορία και διαθέσιμοι να παραστούμε στην σύσκεψη που πρόκειται να οργανώσετε στη Περιφέρεια Ηπείρου στα πλαίσια της διαβούλευσης.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 12:42 π.μ. Δεν υπάρχουν σχόλια:
 Αρχισε το ψάρεμα της γαρίδας
 Εδώ και μερικές μέρες οι ψαράδες του Αμβρακικού ξεκίνησαν να αλιεύουν την περίφημη γάμπαρη του Αμβρακικού, ενα ενδημικό είδος που γεννιέται μέσα στον κόλπο, τείνει να γίνει "μονοκαλλιέργεια" λόγω της έλλειψης άλλων ειδών ψαριών και κρατά ακόμη τους ψαράδες στη θάλασσα. Φυσικόν λοιπόν είναι οι ψαράδες να περιμένουν την αλίευση της γαρίδας ως το "μάνα εξ ουρανού", καθώς η περυσινή χρονιά δεν ήταν απο τις καλύτερες και χρήματα απο τα πορτοκάλια δεν έχουν πάρει ακόμη απο τους εμπόρους. Ευχόμαστε λοιπόν στους ψαράδες καλές ψαριές και να προστατεύουν τον Αμβρακικό σαν τα μάτια τους, να τον προσέχουν για να έχουν, γιατί η οικονομική κρίση που μαστίζει αυτή την στιγμή την Ελλάδα, θα στρέψει πολύ κόσμο στη θάλασσα.
 Αναρτήθηκε από Σύλλογος Ενεργών Πολιτών Περιοχής Αμβρακικού στις 8:52 π.μ. Δεν υπάρχουν σχόλια:
 Το κάψιμο πλαστικών επικίνδυνο για το περιβάλλον
 Αρκετές φορές πολλοί συμπολίτες μας αντι να συγκεντρώσουν τις πλαστικές συσκευασίες και τις τοποθετήσουν σε κάδους ανακύκλωσης, προτιμούν την εύκολη λύση του επι τόπου καψίματος, με αποτέλεσμα οι επιπτώσεις στο περιβάλλον να ειναι σημαντικές. Οι καπνοί αυτοί είτε ειπνέονται από τους ίδιους ή απο τους γείτονές τους και επικάθονται σε κηπευτικά και λοιπά αγροτικά προϊόντα με όλες τις σοβαρές επιπτώσεις στην υγεία των ιδίων αλλά και των άλλων συνανθρώπων τους. Η Περιβαλλοντική Εταιρεία Πρέβεζας εντόπισε το πρόβλημα και μας έστειλε το παρακάτω δελτίο τύπου.
 (Π.Ε.Π.)
 Τα τελευταία χρόνια συνεχίζεται αδιαλείπτως η καύση στερεών απορριμμάτων και ιδιαίτερα πλαστικών (συσκευασίες ζωοτροφών, ιχθυοτροφών, λιπασμάτων, πλαστικά θερμοκηπίων, στερεά απόβλητα επιχειρήσεων κλπ) από πολίτες και επιχειρήσεις της περιοχής μας.
 Ως γνωστόν, η ανεξέλεγκτη καύση πλαστικών και σκουπιδιών απαγορεύεται. Εγκυμονεί δε σοβαρούς κινδύνους για τη δημόσια υγεία. Εκλύονται στην ατμόσφαιρα ουσίες όπως διοξίνες, πολυκυκλικοί υδρογονάνθρακες, πολυχλωριωμένα διφαινύλια (PCB) κλπ. Πρόκειται για ιδιαίτερα επικίνδυνες ενώσεις, κάποιες από τις οποίες είναι επιβλαβείς ακόμη και σε πολύ μικρές συγκεντρώσεις. Ο άνθρωπος μπορεί να εκτίθεται μέσω του αέρα που αναπνέει, ή και μέσω των προϊόντων που καταναλώνει, όταν οι ουσίες αυτές εισέρχονται στην τροφική αλυσίδα.
 Το τελευταίο διάστημα, το πρόβλημα στην Πρέβεζα τείνει να καταστεί ανεξέλεγκτο, με ιδιώτες και επιχειρήσεις να καίνε πλαστικά σχεδόν καθημερινά. Κάποιοι δε υποτροπιάζουν υπό την ανοχή (ή την άγνοια)


text:
των αρχών.
 Οι οχλήσεις από πολίτες προς την Περιβαλλοντική Εταιρεία Πρέβεζας (Π.Ε.Π.) είναι πολλές. Η Π.Ε.Π. μη επιθυμώντας και αδυνατώντας να υποκαταστήσει τις αρχές, απευθύνει έκκληση προς τους αρμόδιους για συνεργασία. Τα στερεά αυτά απόβλητα θα πρέπει να παίρνουν την δέουσα πορεία, μέσω του όποιου συστήματος διαχείρισης διαθέτει ο Δήμος και να μην καταλήγουν καιόμενα, στο περιβάλλον και την τροφή μας.
 Η Περιβαλλοντική Εταιρεία Πρέβεζας καλεί τις αρμόδιες υπηρεσίες να εφαρμόσουν τη νομοθεσία, προστατεύοντας το περιβάλλον, αλλά κυρίως τη δημόσια υγεία. Καλούνται δε οι πολίτες, σε μια πιο ενεργή και θαρραλέα προσπάθεια για την αποτροπή της παράνομης, ανεξέλεγκτης καύσης στερεών αποβλήτων και ιδιαίτερα πλαστικών.
 Για την Π.Ε.Π. Η Διαχειριστική Επιτροπή Πρέβεζα Απρίλης 2010
 Αναρτήθηκε από Σύλλογος Ενεργών Πολιτών Περιοχής Αμβρακικού στις 11:19 μ.μ. Δεν υπάρχουν σχόλια:
 Τετάρτη 28 Απριλίου, οι εκλογές στους Ενεργούς Πολίτες Αμβρακικού
 Την Τετάρτη 28 Απριλίου 2010 στις 20.00 το βράδι σε αίθουσα του Εργατικού Κέντρου Άρτας θα γίνουν οι εκλογές του συλλόγου των Ενεργών Πολιτών Περιοχής Αμβρακικού για την ανάδειξη νέου Δ/Σ. Στη Γ/Σ της 18ης.04.10 αποφασίστηκε η μείωση της ετήσιας συνδρομής από 50 σε 10 ευρώ λόγω της υφιστάμενης οικονομικής κρίσης. Επειδή οι καιροί είναι δύσκολοι και με την αναμπομπούλα της νέας διοικητικής μεταρρύθμισης μπορούν να παρθούν αποφάσεις εις βάρος του περιβάλλοντος και σε τοπικό επίπεδο, πρέπει όλοι να επαγρυπνούμε και να είμαστε έτοιμοι να αντιδράσουμε σε τέτοιες μεθοδεύσεις και να ενισχύσουμε και ενδυναμώσουμε με την παρουσία μας τις αρχαιρεσίες του συλλόγου μας.
 Ο Πρόεδρος - Παύλος Χαραλάμπους
 Αναρτήθηκε από Σύλλογος Ενεργών Πολιτών Περιοχής Αμβρακικού στις 2:12 π.μ. Δεν υπάρχουν σχόλια:
 Εισήγηση και πεπραγμένα 2009 Ενεργών Πολιτών
 Έγινε στις 18/04/10 η Γ/Σ των Ενεργών Πολιτών Περιοχής Αμβρακικού Κόλπου στο Κέντρο Πληροφόρισης Σαλαώρας, με μικρή συμμετοχή και γι αυτό αποφασίστηκε οι εκλογές για την ανάδειξη νέου Δ/Σ να γίνουν στις 28/04/10 το βράδι στο Εργατικό Κέντρο Άρτας .Ακολουθεί η εισήγηση του προέδρου και τα πεπραγμένα του 2009.
 ΕΝΕΡΓΟΙ ΠΟΛΙΤΕΣ ΠΕΡΙΟΧΗΣ ΑΜΒΡΑΚΙΚΟΥ ΚΟΛΠΟΥ
 Εισήγηση του Προέδρου στην τακτική Γ/Σ της 18.04.10
 Αγαπητοί Ενεργοί Πολίτες, αγαπητά μέλη σας καλωσορίζω στην τακτική Γ/Σ του συλλόγου μας, κορυφαία δημοκρατική διαδικασία για κάθε συλλογικό όργανο.
 Βρισκόμαστε στο τρίτο έτος δραστηριοποίησης του συλλόγου μας και τα αποτελέσματα των δράσεών μας είναι ορατά.
 Όταν τα «παράνομα συμφέροντα» που δραστηριοποιούνται στη περιοχή μας, μας αποκαλούν «τρομοκράτες», σημαίνει ότι κάτι άρχισε να γίνεται.
 Μας υπολογίζουν και γι αυτό οι συκοφαντίες από δώ και στο εξής θα είναι περισσότερες. Εμείς όμως πρέπει να συνεχίσουμε να κρατάμε τον πήχη ψηλά, να υπερασπιζόμαστε τις καταστατικές αρχές του συλλόγου μας και να μην υποκύψουμε σε πιέσεις και φοβέρες αυτών που από ιδιοτέλεια θεωρούν τις κατ επανάληψη παραβιάσεις νόμων και περιβαλλοντικών όρων λειτουργίας των επιχειρήσεών τους κεκτημένο δικαίωμα.
 Δυστυχώς όμως η συκοφαντία ή αλλιώς το λεγόμενο «κοτσομπολιό», μερικές φορές πιάνει τόπο και μπορεί να επηρεάσει και πολλούς συμπολίτες μας.
 Όταν διασπείρονται φήμες, ότι οι μελέτες γίνονται για να κατασπαταλούνται κοινοτικοί και δημόσιοι πόροι, ότι είναι εκθέσεις ιδεών που δεν ανταποκρίνονται στην πραγματικότητα, ότι οι ιχθυοκαλλιέργειες δεν ρυπαίνουν τον Αμβρακικό αλλά τον ρυπαίνουν οι ψαράδες, ότι για την μείωση των Αργυροπελεκάνων